Tân yn y Felin | National Museum Wales\nCasgliadau ac Ymchwil Erthyglau Tân yn y Felin\nTân yn y Felin\nYm 1900 roedd 52 o felinau yn ardal Dre-fach Felindre. Yn ystod y Rhyfel Byd Cyntaf, roedd diwydiant gwlân Cymru yn gyfrifol am gynhyrchu blancedi a gwisgoedd ar gyfer y lluoedd arfog. Cafodd gwisgoedd o frethyn cartref o’r enw Brethyn Llwyd eu comisiynu gan y swyddfa ryfel i roi teimlad gwladgarol i recriwtiaid newydd Corfflu Cymreig y Fyddin a ffurfiwyd yn ystod y rhyfel.\nWedi’r rhyfel, cafodd 12 miliwn llath o wlanen dros ben ei werthu ar y farchnad agored am brisiau gwirion o isel, gan orfodi cynhyrchwyr gwlân i ostwng eu prisiau hefyd. Er enghraifft, câi crysau gwlanen eu gwerthu am 52s 6d y dwsin ym 1916 – erbyn 1923 roedd y pris wedi gostwng i 38 swllt. Methodd cynhyrchwyr gwlân gorllewin Cymru ag ymdopi â’r amodau newydd ar ôl y rhyfel, gyda rhai yn dal i gynhyrchu gwlân Angola israddol fel oeddent yn ei wneud yn ystod y rhyfel. Roedd y rhan fwyaf o’r cynhyrchwyr yn dal i ganolbwyntio ar greu gwlanen ar gyfer crysau, festiau a dillad isaf, ond bu lleihad yn y galw am ddillad isaf gwlanen wrth i ddillad isaf wedi’i wau yn nwyrain a gogledd Lloegr a’r Alban ddod yn fwy poblogaidd..\nAr 11 Gorffennaf 1919 aeth Melin Cambrian ar dân, a dinistriwyd yr adeilad tri llawr deheuol.\nRoedd rheolwr y felin, John Davies, ar ei wyliau gyda’i deulu yn Llanwrtyd ar y pryd, ac roedd ei ferch, Nesta Morgan yn cofio’i thad yn derbyn telegram yn y gwesty ond ei fod yn methu’i ddarllen am ei fod yn Saesneg. Pan ddeallodd y neges fod rhan o’r felin wedi’i dinistrio gan dân, roedd ei thad yn poeni’n arw. Cysylltodd â David Lewis a gofyn os y dylai ddod adref yn syth, ond dywedodd David Lewis wrtho y dylai gadw at ei drefniadau ac aros tan y diwrnod canlynol.\nDavid Lewis ar y chwith gyda mwstash a het yng nghanol olion Melin Cambrian\nDefnyddiodd David Lewis yr arian yswiriant i ailgodi’r felin – dim ond dau lawr oedd i’r felin newydd ond roedd hi’n llawer hirach.\nMelin newydd Cambrian\nGwydr wedi cracio yn y felin ogleddol o wres y tân yn y felin ddeheuol. Mae’r ffenestri hyn yn dal i’w gweld yn Amgueddfa Wlân Cymru\nY tân ym Melin Cambrian oedd y cyntaf o 7 tân amheus ym melinau Dre-fach a’r ardal, gan gynnwys melinau Frondeg a Meiros oedd yn berchen i ddau frawd David Lewis, Daniel a John. Chafodd pob melin ddim ei hailgodi ar ôl mynd ar dân, ond roedd cwmnïau yswiriant yn dechrau amau nad damweiniau oedd y tanau hyn, a dechreuont fynnu eu bod yn cael eu hailgodi. Adeiladwyd melin newydd ym Meiros o frics coch, gydag arian yr yswiriant yn cael ei dalu fesul dipyn wrth i’r gwaith fynd rhagddo.\nMelin newydd Meiros\nCaeodd 21 o ffatrïoedd yn Dre-fach Felindre a’r cylch yn y cyfnod ar ôl y rhyfel.\n‘[Wnaeth perchnogion melinau, oedd wedi gwneud elw mawr o gontractau’r rhyfel] ddim ymdrech i osod sylfaen ariannol gadarn i’w melinau, gan fodloni ar fancio’r arian neu brynu bythynnod glan môr’\nGeraint Jenkins 1967, The Welsh Woollen Industry t. 278\nMelin Dyffryn 29/6/1923\nMelin Frondeg 7/2/1924\nMelin Aberbanc 1926\nMelin Ogof 1927\nMelinau eraill wedi’u dinistrio gan dân:\nMeiros yn y 1920au\nMelin Llwynhelyg 1927\nMelin Llainffald 1920au\nMelinau a gaewyd yn Dre-fach Felindre a’r cylch:\nMelin Glyn 1930\nDyddiad y cyhoeddiad: 9 Gorffennaf 2019\nAdran Diwydiannol Amgueddfa Cymru Amgueddfa Wlân Cymru Casgliadau Diwydiant Gwlân Hanes\n19 Chwefror 2021, 12:17\n25 Awst 2020, 21:35\n23 Gorffennaf 2020, 10:08\n24 Mehefin 2020, 18:42


A ydw i'n gallu ei gael? - GDLlC AB - Cyllid Myfyrwyr Cymru, AB\nEr mwyn derbyn Grant Dysgu Llywodraeth Cymru Addysg Bellach rhaid i chi fod yn 19 oed neu'n hŷn, felly ar gyfer blwyddyn academaidd 2020 i 2021 rhaid i chi fod yn 19 oed ar 1 Medi 2020.\nMae’n rhaid bod eich cwrs:\nO leiaf 275 awr\nMewn coleg sy’n cyfranogi; ac\nYn arwain at gymhwyster sy’n cael ei gydnabod yn genedlaethol\nMae llawer o gyrsiau y gallwch eu gwneud a chael Grant Dysgu Llywodraeth Cymru Addysg Bellach fel:\nSafon Uwch neu ‘UG’;\nChyrsiau Sgiliau Sylfaenol; a\nSgiliau Byw’n Annibynnol neu, os ydych yn astudio yn Lloegr, Paratoi i fod yn Oedolyn.\nMae’n rhaid bod eich cwrs yn ‘gymwys’ am gymorth Grant Dysgu Llywodraeth Cymru Addysg Bellach. Gall eich coleg ddweud wrthych a yw’r cwrs yr hoffech ei wneud yn gymwys.\nHefyd, os ydych wedi cael Grant Dysgu Llywodraeth Cymru Addysg Bellach yn flaenorol, tra buoch yn astudio cwrs a oedd yr un lefel â’r cwrs yr hoffech wneud cais amdano bellach (neu lefel uwch), ni fyddwch chi’n gymwys am Grant Dysgu Llywodraeth Cymru Addysg Bellach ym mlwyddyn academaidd 2020 i 2021.\nEich incwm cartref\nMae’n rhaid bod eich incwm cartref yn £18,370 neu’n llai er mwyn cael Grant Dysgu Llywodraeth Cymru Addysg Bellach. Cewch wybod rhagor sut gall eich incwm cartref effeithio ar eich hawl yn yr adran hon:\nFaint ydw i’n gallu ei gael?\nGall ein cyfrifiannell AB eich helpu i gyfrifo faint o y gallech ei hawlio.\nOs ydych chi’n ddinesydd y DU sy’n byw yng Nghymru, dylech fod yn gymwys am Grant Dysgu Llywodraeth Cymru AB.\nOs nad ydych yn ddinesydd y DU, efallai byddwch yn gymwys o hyd am Grant Dysgu Llywodraeth Cymru Addysg Bellach. Os llenwch y ffurflen gais a’i dychwelyd i ni, byddwn yn rhoi gwybod ichi a ydych chi’n gymwys neu beidio. Gallwch lwytho ffurflen i lawr o’r adran hon:\nRwy’n gadael gofal, a fedraf geisio am GDLlC AB?\nOs yr ydych yn gadael gofal ac yn bodloni'r gofynion uwch, gallwch wneud cais am GDLlC AB, ni fyddwn yn gofyn am unrhyw wybodaeth ariannol.


1Sa 10 | CYM | STEP | Dyma Samuel yn cymryd potel o olew olewydd a'i dywallt ar ben Saul. Yna ei gyfarch e gyda chusan, a dweud, “Mae'r Arglwydd yn dy eneinio di i arwain ei bobl e, Israel. Byddi'n arwain ei bobl ac yn eu hachub nhw o afael y gelynion sydd o'u cwmpas. A dyma beth fydd yn digwydd i ddangos i ti mai'r Arglwydd sydd wedi dy ddewis di i arwain ei bobl:\n1 Dyma Samuel yn cymryd potel o olew olewydd a'i dywallt ar ben Saul. Yna ei gyfarch e gyda chusan, a dweud, “Mae'r Arglwydd yn dy eneinio di i arwain ei bobl e, Israel. Byddi'n arwain ei bobl ac yn eu hachub nhw o afael y gelynion sydd o'u cwmpas. A dyma beth fydd yn digwydd i ddangos i ti mai'r Arglwydd sydd wedi dy ddewis di i arwain ei bobl: 2 Wrth i ti adael heddiw byddi'n cyfarfod dau ddyn wrth ymyl bedd Rachel, a yn Seltsach ar ffin Benjamin. Byddan nhw'n dweud: ‘Mae'r asennod wyt ti wedi bod yn chwilio amdanyn nhw wedi dod i'r golwg. Dydy dy dad ddim yn poeni amdanyn nhw bellach. Poeni amdanoch chi mae e, a gofyn, “Be ddylwn i ei wneud am fy mab?”’\n3 “Byddi'n mynd yn dy flaen wedyn, a dod at dderwen Tabor ▼\n▼ 10:3 derwen Tabor Mae'n bosib mai dyma lle roedd Debora, morwyn Rebeca, wedi ei chladdu (Genesis 35:8).\n, lle byddi'n cyfarfod tri dyn ar eu ffordd i addoli Duw yn Bethel – un yn cario tair gafr ifanc, un arall yn cario tair torth o fara, a'r olaf yn cario potel groen o win. 4 Byddan nhw'n dy gyfarch ac yn rhoi dwy dorth i ti. Cymer nhw ganddyn nhw.\n5 “Wedyn, dos ymlaen i Gibeath Elohîm lle mae garsiwn milwrol gan y Philistiaid. Wrth i ti gyrraedd y dre, byddi'n cyfarfod criw o broffwydi yn dod i lawr o'r allor leol ar y bryn. Bydd nabl, drwm, pib a thelyn yn mynd o'u blaenau nhw, a hwythau'n dilyn ac yn proffwydo. 6 A bydd Ysbryd yr Arglwydd yn dod yn rymus arnat tithau, a byddi'n proffwydo gyda nhw. Byddi fel person gwahanol.\n7 “Pan fydd yr arwyddion yma i gyd wedi digwydd gwna beth bynnag sydd angen ei wneud, achos mae Duw gyda ti.\n8 “Wedyn dos i Gilgal. Bydda i'n dod yno atat ti i gyflwyno offrymau i'w llosgi ac offrymau i gydnabod daioni'r Arglwydd. Aros amdana i am wythnos, a bydda i'n dod i ddangos i ti be i'w wneud nesaf.” 9 Wrth i Saul droi i ffwrdd i adael Samuel dyma Duw yn newid ei agwedd yn llwyr. A dyma'r arwyddion i gyd yn digwydd y diwrnod hwnnw.\n10 Pan gyrhaeddodd Saul a'i was Gibea dyma griw o broffwydi yn dod i'w cyfarfod nhw. A dyma Ysbryd yr Arglwydd yn dod ar Saul, a dechreuodd broffwydo gyda nhw. 11 Pan welodd pawb oedd yn ei nabod Saul yn proffwydo gyda'r proffwydi, dyma nhw'n dweud wrth ei gilydd, “Be yn y byd sydd wedi digwydd i fab Cish? Ydy Saul hefyd yn un o'r proffwydi?” 12 A dyma un dyn lleol yn ateb “Ydy e o bwys pwy ydy eu tad nhw?” A dyna lle dechreuodd y dywediad, “Ydy Saul yn un o'r proffwydi?” 13 Ar ôl gorffen proffwydo, dyma Saul yn mynd at yr allor leol.\n14 Gofynnodd ei ewythr iddo fe a'i was, “Ble dych chi wedi bod?”\n“I chwilio am yr asennod,” meddai Saul. “Ac am ein bod yn methu eu ffeindio nhw aethon ni at Samuel.”\n15 “A be ddwedodd Samuel wrthoch chi?” meddai'r ewythr.\n16 “Dweud wrthon ni eu bod nhw wedi ffeindio'r asennod,” meddai Saul. Ond ddwedodd e ddim gair am beth oedd Samuel wedi ei ddweud wrtho am fod yn frenin.\n17 Dyma Samuel yn galw'r bobl at ei gilydd i Mitspa i gyfarfod yr Arglwydd. 18 Dwedodd wrth bobl Israel, “Dyma mae'r Arglwydd, Duw Israel, yn ei ddweud: ‘Des i ag Israel allan o'r Aifft. Gwnes i'ch achub chi o afael yr Eifftiaid a'r gwledydd eraill i gyd oedd yn eich gormesu chi. 19 Ond erbyn hyn dych chi wedi gwrthod eich Duw sydd wedi'ch achub chi o bob drwg a helynt. Dych chi wedi dweud, “Na! Rho frenin i ni.”’\n“Felly nawr,” meddai Samuel, “dw i eisiau i chi sefyll o flaen yr Arglwydd bob yn llwyth a theulu.” 20 A dyma fe'n dod â pob un o lwythau Israel o flaen Duw yn eu tro. Dyma lwyth Benjamin yn cael ei ddewis. 21 Wedyn daeth â llwyth Benjamin ymlaen fesul clan. A dyma glan Matri yn cael ei ddewis. Ac yn y diwedd dyma Saul fab Cish yn cael ei ddewis.\nRoedden nhw'n chwilio amdano ond yn methu dod o hyd iddo. 22 Felly dyma nhw'n gofyn i'r Arglwydd eto, “Ydy'r dyn yna wedi dod yma?” Ac ateb Duw oedd, “Dacw fe, yn cuddio yng nghanol yr offer.” 23 Dyma nhw'n rhedeg yno i'w nôl a'i osod i sefyll yn y canol. Roedd e'n dalach na phawb arall o'i gwmpas.\n24 A dyma Samuel yn dweud wrth y bobl, “Ydych chi'n gweld y dyn mae'r Arglwydd wedi ei ddewis i chi? Does neb tebyg iddo.” A dyma'r bobl i gyd yn gweiddi, “Hir oes i'r brenin!” 25 Wedyn dyma Samuel yn esbonio i'r bobl yr holl drefn o gael brenin, a'i ysgrifennu mewn sgrôl. Cafodd honno ei chadw o flaen yr Arglwydd. Wedyn dyma Samuel yn anfon y bobl i gyd adre.\n26 Aeth Saul adre hefyd, i Gibea. A dyma ddynion dewr oedd wedi eu cyffwrdd gan Dduw yn mynd gydag e. 27 Ond roedd yna rai eraill, rhyw ddynion da i ddim, yn dweud, “Sut all hwn ein hachub ni?” Roedden nhw'n ei wfftio, a ddaethon nhw ddim ag anrheg iddo. Ond ddwedodd Saul ddim byd am y peth.


DTOSC Dangosydd Forex - Dangosyddion Forex Lawrlwytho\nCartref Dangosyddion MT4 DTOSC Dangosydd Forex\nDTOSC Dangosydd Forex Datblygwyd gan fasnachwr o'r enw Ianws. Mae'n syml i'w ddefnyddio system fasnachu ac argymhellir i ddechreuwyr.\nMae'r dangosydd hwn wedi ei gynllunio i gael ei ddefnyddio gyda 15 Cofnodion ac amserlenni uwch. Pan fyddwch yn ei ddefnyddio gyda ffrâm amser dynn fel yr 15 amserlen munud, y gyfradd o roi signalau prynu / gwerthu yn cynyddu, gan ei wneud yn system fasnachu dda ar gyfer scalpers yn yr achos hwn. Fodd bynnag, gyfer y masnachwyr yn y tymor hir a'r masnachwyr intraday, dylent ddefnyddio amserlenni o H1 ac uwch.\nGall hyn feddalwedd masnachu yn cael ei ddefnyddio i fasnachu unrhyw pâr arian o'ch dewis. Bydd ei berfformiad yn aros yr un fath.\nFfig.1. Mae'r dangosydd Dtosc mewnosod ar y siart masnachu.\nMae'r system fasnachu yn seiliedig yn bennaf ar y dangosydd Dtosc. Fodd bynnag, Gall y system fasnachu naill ai ymgorffori'r SAR parabolig (0.012, 0.1) neu'r Lwfans Cynhaliaeth Addysg 11 a Lwfans Cynhaliaeth Addysg 50. Mae gwahaniaeth yn y ffordd y disgwylir i fasnachwr i fasnachu gyda'r ddau cyfuniadau gwahanol (dangosydd Dtosc gyda SAR parabolig (0.012, 0.1) a'r dangosydd Dtosc gyda LCA 11 a Lwfans Cynhaliaeth Addysg 50)\nYn y naill o'r opsiynau, bydd yn rhaid i'r masnachwr i lwytho'r parabolig SAR (0.012, 0.1) ac mae'r Lwfans Cynhaliaeth Addysg 11 a Lwfans Cynhaliaeth Addysg 50 ganddo ef neu hi ei hun gan nad oes templed ar gyfer strategaeth fasnachu hon.\nSut i fasnachu ar y ddwy cyfuniadau gwahanol.\n1. dangosydd Dtosc gyda SAR parabolig (0.012, 0.1)\nMae'r parth oversold y dangosydd Dtosc yn yr achos hwn yn cael ei gymryd fel 30 a'r parth overbought fel 70.\nAmodau ar gyfer rhoi gorchymyn prynu\nDylai'r masnachwr yn gosod archeb prynu ar ôl Arrow Gwyrdd (edrych fel dot dot amgáu arall) sy'n dangos Prynu yn cael ei gynhyrchu. Os bydd hyn yn digwydd, y masnachwr yna dylid aros am y DTOSC oversold Parth i'w cyrraedd ac dot parabolig SAR i ffurfio o dan y canwyllbrennau.\nAmodau ar gyfer rhoi gorchymyn gwerthu\nDylai'r masnachwr osod gorchymyn gwerthu ar ôl Saeth goch (edrych fel dot dot amgáu arall) sy'n dangos gwerthu ei gynhyrchu. Os bydd hyn yn digwydd, y masnachwr yna dylid aros am y DTOSC overbought Parth i'w cyrraedd ac dot parabolig SAR i ffurfio uwchben y canwyllbrennau.\nffig.2. dangosydd Dtosc gyda SAR parabolig (0.012, 0.1).\n1. dangosydd Dtosc gyda LCA 11 a Lwfans Cynhaliaeth Addysg 50\nDylai'r masnachwr yn gosod archeb prynu ar ôl i Green Prynu Arrow (edrych fel dot dot amgáu arall) yn cael ei gynhyrchu. Mae'r masnachwr yna dylid aros am y DTOSC oversold Parth i'w gyrraedd a EMA 11 i fynd uwchben y EMA50.\nDylai'r masnachwr osod gorchymyn gwerthu ar ôl Arrow gwerthu coch (edrych fel dot dot amgáu arall) yn cael ei gynhyrchu. Mae'r masnachwr yna dylid aros am y DTOSC overbought Parth i'w gyrraedd a EMA 11 i fynd o dan y EMA50.\nDTOSC Forex Dangosydd yn MetaTrader 4 (MT4) dangosydd a hanfod y dangosydd forex yw trawsnewid y data hanes cronedig.\nDTOSC Forex Dangosydd yn darparu ar gyfer cyfle i ganfod amryw hynodion a phatrymau mewn dynameg prisiau sy'n anweledig i'r llygad noeth.\nSut i osod DTOSC Forex Indicator.mq4?\nCopi DTOSC Forex Indicator.mq4 i'ch Cyfeiriadur MetaTrader / arbenigwyr / dangosyddion /\ncliciwch hawl ar DTOSC Forex Indicator.mq4\nDangosydd DTOSC Forex Indicator.mq4 ar gael ar eich Siart\nSut i gael gwared DTOSC Forex Indicator.mq4 gan eich MetaTrader 4 siart?\nerthygl flaenoroldangosydd FX Aml-Mesurydd II\nerthygl nesafZenki System Forex Trading


Y Wladfa - Cwm Hyfryd – Antur\nCwm Hyfryd – Antur\nDyma rai o'r teithiau yn Cwm Hyfryd â naws antur iddynt sy’n cael eu cynnwys yn ein teithlenni: Beicio Mynydd - Refugio Wilson - Cwm Hyfryd\nTrevelin yw cychwyn y daith ond yn fuan byddwch yn beicio ar hyd lôn gefn bryniog - sef lôn Ivor Owen Williams - sy’n arwain at hen aneddiad Refugio Wilson a sefydlwyd tua chanrif yn ôl uwchben Cwm Hyfryd. Mae rhai o’r rhiwiau yn golygu bod angen lefel dda o ffitrwydd ond bydd digon o amser i’r rhai fydd yn gorfod gwthio’u beiciau! Mae sawl lle o ddiddordeb ar hyd y lôn a digonedd o olygfeydd da. Byddwch yn cyrraedd Refugio Wilson am ginio lle gwelwch yr hen ysgol a’r tŷ oedd yn perthyn i Wilson. O’r fan yma byddwch yn mynd ar daith gerdded fer cyn cychwyn gyda’r beiciau unwaith eto yn ôl i lawr i’r cwm heibio Llyn Brychan ac yna dychwelyd i Trevelin. Byddwch angen dillad ac esgidiau addas ar gyfer beicio a rycsach fechan i gario eich cinio.\nMarchogaeth - Pentre Sydyn - Cwm Hyfryd\nDiwrnod llawn yn marchogaeth llwybrau Bro Hydref, Trevelin, Pentre Sydyn ac Aber Gyrraints. Byddwch yn mwynhau tirweddau gwych yr ardal a’r bywyd gwyllt nodweddiadol tra’n crwydro coedwigoedd is-Antarctig a pheithdir. Yn Pentre Sydyn byddwch yn ymweld â’r amgueddfa hanes sy’n cofnodi digwyddiadau pleidlais gwlad 1902. Bydd cyfle i farchogion profiadol ddilyn llwybr arbennig i fyny’r Graig Goch ac olrhain llwybr John Daniel Evans a gweddill yr arloeswyr Cymreig pan oeddynt wedi eu swyno gan y golygfeydd ym 1885 ac ynganu’r geiriau, “Wel dyma gwm hyfryd”. Bydd dechreuwyr yn dychwelyd i Trevelin ar hyd llwybrau haws. Bydd pryd o fwyd.\nRafftio Dŵr Gwyn - Afon Corcovado\nByddwch yn teithio tua 80 cilomedr (50 milltir) drwy Dyffryn Oer i bentref Corcovado i’r de o Trevelin am tua dwyawr. Byddwch yn derbyn cyfarpar addas gan gynnwys helmau, gwisgoedd neopren, siacedi sych a siacedi achub. Byddwch angen dod ag esgidiau sbâr, dillad nofio, tywel a dillad cynnes eich hunain. Byddwch yn derbyn gwybodaeth diogelwch a thechnegol gan dywysydd proffesiynol i’ch paratoi i wynebu dŵr gwyn Afon Corcovado. Mae’r daith ar y rafft yn cymryd tuag awr a hanner mewn dyfroedd oer, croyw a throellog drwy geunentydd uchel. O ran anhawster mae’r afon rhwng hawdd a chanolig gan ddibynnu pa adeg o’r flwyddyn yw hi ond mae’n addas i bawb dros wyth oed. Nid oes angen unrhyw brofiad blaenorol.\nGwersylla - Gwarchodfa Natur Llyn Bagillt - Cwm Hyfryd\nMae Gwarchodfa Natur Llyn Bagillt 30 cilomedr (19 milltir) o Trevelin, Cwm Hyfryd. Mae’r warchodfa dan fynydd Cerro Cónico, sydd yn ffurfio’r ffin â Tsile. Rhewlif y mynydd yw tarddiad dyfroedd gloyw y llyn sydd dros 1,000 medr (3,280 troedfedd) yn uwch na’r môr. Byddwch yn cael eich cludo i’r fan lle mae’r llwybr gerdded yn cyfarfod â’r ffordd fawr gyda Llyn Bagillt tua 18 cilomedr (11 milltir) i ffwrdd. Mae’r daith yn cymryd tua chwe awr ac yn dod i ben trwy rydio Nant Bagillt (dyfnder o tua 60cm - dwy droedfedd). Byddwch yn gwersyllu wrth droed rhewlif mynydd Cerro Cónico a’r diwrnod wedyn byddwch yn cerdded at olygle ysblennydd cyn esgyn am tuag awr a hanner ac wedyn yn dilyn y grib am ryw awr arall nes cyrraedd rhewlif Cerro Cónico ac yna yn dychwelyd i’r gwersyll. Ar y diwrnod olaf byddwch yn cerdded yn ôl i lawr i Gwm Hyfryd. Mae hon yn daith o anhawster canolig gyda thywysydd proffesiynol yn ei harwain am y tri diwrnod. Byddwch yn derbyn cyfarpar addas gan gynnwys pebyll, offer coginio, offer bwyta a bwyd. Bydd aelodau’r grŵp yn cludo’r offer yma rhyngddynt. Byddwch angen esgidiau addas ar gyfer llwybrau garw, sach gysgu a dillad addas ar gyfer y daith, yn ogystal â throwsus cwta, tywel, ac esgidiau addas ar gyfer rhydio Nant Bagillt. Bydd angen sicrhau bod cynnwys eich rycsachau yn cadw’n sych. Mae’n bosib treulio mwy, neu lai, o nosweithiau os dymunwch.\nTrecio - Parc Cenedlaethol Los Alerces\nMae Parc Cenedlaethol Los Alerces ger Trevelin yn un o rai mwyaf yr Ariannin ac yn enwog am ei goedwigoedd Alerce. Ychydig o olion dynol sydd yno ac mae golygfeydd anhygoel o lynnoedd, afonydd a rhaeadrau niferus o bob maint yng nghanol mynyddoedd wedi eu gorchuddio â choedwigoedd. Cypreswydden Patagonaidd yw’r goeden Alerce gyda rhai bron 3,000 o flynyddoedd oed a thros 70 metr (230 troedfedd) o uchder. Mae hwn yn gyfle rhyfeddol i fwynhau natur ar ei orau drwy ymlwybro ar hyd un o’r 20 o lwybrau cerdded sydd wedi eu harwyddo. Ar gyfer cerdded rhai o’r llwybrau bydd angen cofrestru yng nghanolfan gwybodaeth ac amgueddfa’r parc yn Villa Futalaufquen, pentref gweinyddol awdurdod y parc. Mae’r llwybrau yn amrywio o ran anhawster, uchder, hyd a’r amser a gymer i’w cerdded.\nCanolfan Mynydda La Hoya - Esquel\nMae canolfan fynydda La Hoya, gyda uchder o 1,350 metr (4,430 troedfedd), ym mhen gogleddol Cwm Hyfryd tua 13 cilomedr (8 milltir) i fyny’r mynydd o Esquel. Mae’r ganolfan yng nghanol coedwigoedd pinwydd, copaon folcanig a rhaeadrau gloyw. Mae’r copaon yma yn cyrraedd 2,150 metr (7,054 troedfedd) o uchder ac mae 60 hectar (150 acer) o lethrau, 9 lifft eira a 24 llethr sgïo. Mae’r tymor sgïo yn cychwyn ym mis Mehefin fel arfer ac yn parhau tan fis Hydref ac yn ystod y tymor, yn ogystal â sgïo alpaidd, mae’n bosib defnyddio byrddau a beiciau eira. Yn yr haf mae’n bosib cerdded, abseilo, dringo a beicio mynydd hyd at uchder o 1,600 metr (5,250 troedfedd). Mae yna fwyty a chaffe yn ystod tymhorau’r gweithgareddau.


Tuedd mewn trin dwylo priodasol 2022 | Bezzia\nSusana godoy | 12/05/2022 16:00 | Priodas\nLa Tuedd trin dwylo priodasol 2022 wedi siarad hefyd. Er ei bod yn wir y dylai pob priodferch wisgo popeth y mae hi'n teimlo'n fwyaf cyfforddus ag ef, ni allwn osgoi siarad am rai syniadau a fydd yn sefyll allan uwchlaw eraill. Felly, os yw diwrnod eich priodas yn agos, gallwch chi bob amser edrych arnyn nhw, oherwydd gallwch chi annog eich hun i newid eich steil.\nMae'n ymddangos bod rhai lliwiau a welwn bob dydd o'r wythnos eleni yn ôl mewn ffasiwn. Ond yw bod mewn priodferched, torri syniadau sylfaenol hefyd yn opsiwn gwych. Er, fel y dywedwn, bydd yn rhaid i chi fynd at eich dant bob amser. Oherwydd ei fod yn ddiwrnod i'w fwynhau'n llawn. Darganfyddwch yr holl dueddiadau trin dwylo ar gyfer priodferched!\n1 Tuedd mewn trin dwylo priodasol 2022: y lliw byrgwnd\n2 Triniaeth dwylo coch angerdd\n3 Ewinedd gyda disgleirio ychwanegol\n4 Mae trin dwylo â sticeri hefyd yn duedd mewn trin dwylo priodasol 2022\nTuedd mewn trin dwylo priodasol 2022: y lliw byrgwnd\nPam rydyn ni'n hoffi lliw fel byrgwnd gymaint? Wel, oherwydd ei fod yn sefyll allan, mae'n dod yn fwy na sylfaenol ac mae hefyd yn ychwanegu'r ceinder hwnnw rydyn ni'n ei hoffi gymaint. Felly ar gyfer hyn i gyd, nad yw'n fach, mae wedi gosod ei hun fel un o'r lliwiau sylfaenol wrth ddewis trin dwylo. Ond wrth gwrs, yn awr rydym yn sôn am briodferched, sydd ar y cyfan bob amser yn marcio lliwiau ysgafnach. Dylid crybwyll y gall pob un ohonynt fod yn ffasiynol gyda syniad o'r fath, ond os ydych yn ystyried gwisgo ffrog gyda sblashes o liw neu efallai esgid sydd hefyd yn 'wahanol', yna betio ar syniad yn Bordeaux. Yn yr un modd ag os yw eich priodas yn yr hydref. Byddwch yn llwyddo yn sicr!\nTriniaeth dwylo coch angerdd\nMae'n meddwl am y lliw coch ac wrth gwrs hefyd yn ei ymuno â'r briodferch. Oherwydd yn yr achos hwn, gall y gorffeniadau mwyaf vintage fod yn bresennol, er nad oes rhaid iddo fod felly bob amser. Gall triniaeth dwylo coch a thraed fod yn gyflenwad perffaith i wefusau yn yr un cysgod.. Byddant yn rhoi gorffeniad o lawenydd ac angerdd i'n golwg. Wrth gwrs, cyn belled nad yw cyfansoddiad y llygad yn rhy fywiog. Yn fwy na dim i allu cydbwyso ein golwg priodasol. Mae'n lliw siriol a hwyliog, yn enwedig ar gyfer yr haf. A fyddech chi'n mynd ag ef gyda chi i'ch priodas?\nEwinedd gyda disgleirio ychwanegol\nOs soniwn am y duedd mewn trin dwylo priodasol 2022, ni allem anghofio'r diwedd gyda disgleirio ychwanegol. Ydy, mae'r dwylo perl bondigrybwyll yn dod yn ôl. Efallai eich bod yn ei hadnabod fel y dwylo perlog, ond dyma'r mwyaf tebyg, ac ynddo fe fyddwch chi'n mwynhau'r lliwiau ysgafnach neu pastel, ond fel yr ydym wedi cyhoeddi gyda'r cyffyrddiad hwnnw o ddisgleirdeb. Mae'r cotio terfynol hwnnw'n gwneud i'r ewinedd edrych yn llawer mwy cain, felly os ydym yn siarad am ein priodas, dim byd gwell.\nMae trin dwylo â sticeri hefyd yn duedd mewn trin dwylo priodasol 2022\nPan fyddwch chi eisiau ychwanegu cyffyrddiad cain ond gwreiddiol mewn rhannau cyfartal, mae syniad fel hwn yn cyrraedd. Mae'n opsiwn mwy na pherffaith oherwydd rydyn ni'n siarad am ewinedd gyda sticeri. Ie, y manylion bach hynny y gallwn ddod o hyd iddynt gyda themâu diddiwedd. O'r blodau, i'r diemwntau bach. Bydd popeth rydych chi ei eisiau bob amser yn bresennol. Dyna pam yn yr achos hwn, i ychwanegu mwy o amlygrwydd iddynt, dim byd fel dewis cysgod sylfaen, ar gyfer yr ewinedd, meddalach. Felly, gallwch ddewis lliwiau fel pinc pastel neu noethlymun a hyd yn oed gwyn, sydd bob amser yn llwyddiant. Gan ddechrau o hyn, mae'n well betio ar rai sticeri sydd hefyd yn syml ac os nad ydyn nhw, yna dim ond ar un neu ddwy hoelen o bob llaw y byddwch chi'n eu gosod, ar y mwyaf. Fel hyn byddwch yn sicr yn mwynhau'r steil gorau ar eich diwrnod mawr!\nLlwybr llawn i'r erthygl: Bezzia » Ffordd o Fyw » Priodas » Tuedd mewn trin dwylo priodasol 2022


Gêm Merched Haearn. Chwarae rhad ac am ddim ar-lein\nBloody Rhyfel Saethu ar gyfer bechgyn 3d Gweithredu Bechgyn Gweithredu Voynushki Merched Rasio Ras ar gyfer bechgyn Rasio ar y wagenni Rasio mewn ceir Rasio Beiciau Modur Kids rasio Kids lliwio Zombie Gemau Rhyfel\nGêm Merched Haearn Ar-lein\nGêm Disgrifiad: Merched Haearn yr holl guys wedi datgan rhyfel ac yn barod i amddiffyn eu diddordebau, eu bywydau, pob un arall, y prif beth - i beidio â marw, ac nid i gychwyn y genhadaeth drosodd. Bob tro y maent yn cael arian da, sy'n prynu llawer o uwchraddio sydd eu hangen i baratoi. Rydych yn mynd i symud y cymeriadau, bennu targedau i'w cyflawni a'u gwneud yn fwy pwerus ac yn fwy peryglus. Lefelau Cwblhau sydd ar gael yn y gêm.\nMerched Haearn yr holl guys wedi datgan rhyfel ac yn barod i amddiffyn eu diddordebau, eu bywydau, pob un arall, y prif beth - i beidio â marw, ac nid i gychwyn y genhadaeth drosodd.\n© playgame24.com - gêm ar-lein rhad ac am ddim Merched Haearn () Chwarae\nfflachia herwhela ar-lein Merched Haearn rhad ac am ddim.. Peidiwch ag anghofio sgorio'ch y gêm hon Merched Haearn a rhannu gêm hon gyda'ch ffrindiau gorau.


Sut i Dudalennodi Tudalennau a'u Darllen yn Ddiweddarach | Martech Zone\nSut i Dudalennodi Tudalennau a'u Darllen yn Ddiweddarach\nDydd Gwener, Medi 30, 2011 Dydd Iau, Hydref 27, 2011 Douglas Karr\nNawr bod pob cwmni yn y byd yn gyhoeddwr, mae'n ymddangos bod maint y cynnwys sydd ar gael yn lluosi ar gyfradd anhygoel. I farchnatwyr, mae maint y wybodaeth a chyflymder y wybodaeth yn cyflymu. (Rwy'n dymuno bod yr ansawdd yn cyflymu hefyd!). Beth bynnag, weithiau fe welwch un o'r offer bach cŵl hynny sy'n gwneud eich bywyd ychydig yn haws. Fe wnes i ddod o hyd i'r un hon mewn gwirionedd wrth edrych ar ein analytics a nodi ffynonellau cyfeirio. Sylwais readitlater.com i mewn 'na!\nDarllenwch ef yn ddiweddarach yn gymhwysiad nodau tudalen traws-borwr a phlatfform sy'n eich galluogi i farcio ac arbed eitemau - yna eu darllen yn nes ymlaen o unrhyw un o'ch dyfeisiau. Os ydych chi'n deithiwr, mae hwn yn offeryn gwych oherwydd gallwch chi ddarllen y cynnwys all-lein mewn gwirionedd! Mae Read It Later wedi'i integreiddio i dros 266 o gymwysiadau ar draws sawl platfform y gallwch eu defnyddio eisoes.\nOs ydych chi'n rhedeg Chrome, gallwch ychwanegu'r Estyniad postponer a thagio nodau tudalen yn uniongyrchol o'r porwr yn hawdd!\nFelly ... pa un ohonoch chi ddarllenwyr craff sy'n defnyddio'r gwasanaeth hwn? Diolch!\nDefnydd a Chanlyniadau Cyfryngau Cymdeithasol Busnesau Bach


Abertawe - Datganiadau i'r wasg Tachwedd 2019\nGall teithwyr bysus gael help i gyflwyno cais am eu cerdyn bws consesiynol newydd.\nRhoddir cyfle i breswylwyr ddweud eu dweud am sut gall Cyngor Abertawe chwarae ei ran wrth sicrhau ei fod yn cyflwyno'i ymrwymiadau i gydraddoldeb yng nghymunedau'r ddinas.\nMae cyn-seren bêl-droed Abertawe, Lee Trundle, yn cefnogi digwyddiad ddydd Llun i arddangos y gwaith sy'n cael ei wneud yn y ddinas i fynd i'r afael â thrais gwrywaidd yn erbyn menywod.\nCefnogwyd hyd at 540 o bobl i ennill cyflogaeth neu ddod o hyd i swydd well ers ail-lansio gwasanaeth cyflogadwyedd Cyngor Abertawe 18 o fisoedd yn ôl.\nBydd Abertawe'n cynnal munud o dawelwch ar gyfer y meirwon y penwythnos hwn a dydd Llun, 11 Tachwedd, i dalu teyrnged i'r rheini a fu farw dros eu gwlad.\nMae fandaliaid y glannau'n peryglu eu bywydau ar ôl i 56 o gymhorthion achub bywyd gael eu dwyn o'u pyst ar afon Tawe ac ardal y Marina mewn 10 mis yn unig.\nMae apêl Mr X yn parhau am ei 60ain blwyddyn ac mae Cyngor Abertawe'n gweithio gyda Mr X eto eleni i drefnu casgliadau o fewn y cyngor ac i gydlynu'r apêl ar draws Abertawe.\nGall pobl gael rhagor o wybodaeth am gynlluniau i wella cyfleusterau mewn ysgol gyfun yn Abertawe yn sylweddol yn ystod dau ddigwyddiad gwybodaeth i'r gymuned.\nGwahoddir rhieni a gwarcheidwaid yn nwy ysgol gyfun yn Abertawe, yn ogystal â'r rhai o'u hysgolion cynradd sy'n eu bwydo, i ddigwyddiadau i ddysgu rhagor am rai o'r pryderon sy'n wynebu plant a phobl ifanc wrth iddynt fod allan yn eu cymunedau a'r camau y gellir eu cymryd i'w diogelu.\nCynhelir digwyddiad am ddim ar ddiwedd yr wythnos hon a fydd yn darparu gwybodaeth ddefnyddiol a allai arbed arian i bobl yn Abertawe a'u helpu i osgoi benthycwyr twyllodrus a gweithredoedd twyllodrus.\nCaiff preswylwyr yn Abertawe eu hannog i ailgylchu eu pwmpenni ar ôl y dathliadau Nos Galan Gaeaf diweddar.\nBydd Ffordd y Brenin yn glir i siopwyr Abertawe'r Nadolig hwn.\nMae coeden Nadolig yng nghanol dinas Abertawe yn helpu i dynnu sylw at gynnig sy'n rhoi cyfle i rieni gael hyd at 30 awr o ofal plant y flwyddyn, a hynny wedi'i ariannu.\nRoedd 540 o gynrychiolwyr y diwydiant yn bresennol yn seremoni gwobrau twristiaeth fwyaf Cymru yn Neuadd Brangwyn Abertawe.\nCouncil staff and partners were honoured at Wales' biggest tourism awards ceremony.\nGwahoddir preswylwyr o Abertawe a hoffai godi arian ar gyfer prosiectau cymunedol i weithdy a gynhelir gan arbenigwyr cyllido torfol.\nAgorwyd llwybr troed newydd ar hyd arfordir Gŵyr i'r cyhoedd - pythefnos yn gynt na'r disgwyl.\nGofynnir i bobl ar draws Abertawe rannu eu barn am gynllun drafft sy'n bwriadu creu dinas wyrddach.\nDiweddarwyd y dudalen ddiwethaf 16.07 28.11.2019


Pages Tudalennau ar-lein amgen i Gyfres Papaya | Gwybodaeth YA 【2021】\nCariadon ver ffilmiau ac mae cyfresi â diddordeb yn gyson mewn darganfod beth yw'r datganiadau diweddaraf. Heddiw, diolch i'r Rhyngrwyd a datblygiadau mewn technoleg, mae pobl yn defnyddio llwyfannau adloniant ffrydio. Dyma achos y we Cyfres Papaya ar-lein.\nFodd bynnag, dylech ystyried bod y llwyfannau hyn wedi'u blocio a'u tynnu oddi ar y Rhyngrwyd ers rhai blynyddoedd; gan fod y gyfraith o'r farn eu bod yn torri hawlfraint y cynnwys cyhoeddedig. Mae Cyfres Papaya, yn y bôn, yn dudalen gymharol newydd sydd wedi cael twf sylweddol.\nMae eich gwasanaeth yn cynnig y gyfres ddiweddaraf yn bennaf trwy ar-lein ac o wahanol genres. Yn wahanol i lwyfannau tebyg, mae gan yr un hwn lai o deitlau, ond mae'n cael ei ddiweddaru'n gyson. Gorau oll? Nid yw'n cynnwys hysbysebu annifyr sydd yn gyffredinol yn tarfu ar arddangos y cynnwys.\nDdwy flynedd yn ôl, y wefan wreiddiol yn cau oherwydd blocâd llys, a achosodd i weinyddwyr greu parthau eraill. Yn y modd hwn, byddent yn parhau i warantu gwasanaeth i ddefnyddwyr. Fodd bynnag, mae yna adegau pan fydd y rhain allan o drefn hefyd.\nRhestr o'r dewisiadau amgen mwyaf rhagorol i Gyfres Papaya\n1 Rhestr o'r dewisiadau amgen mwyaf rhagorol i Gyfres Papaya\nFel yr ydym wedi crybwyll o'r blaen, creodd y rhai sy'n gyfrifol am weinyddu'r platfform barthau eraill sy'n gweithio fel dewisiadau amgen. Ond mae'r gyfraith yn parhau i rwystro'r safleoedd hacio hyn. Felly, mae gennym restr o'r Dewisiadau amgen gorau i Gyfres Papaya y gallwch ei ddefnyddio ar hyn o bryd:\nYr ail opsiwn o ddewisiadau amgen i Gyfres Papaya a gyflwynwn yw Megadede. Yn y bôn, mae'n wefan sydd â llydan casgliad o ffilmiau a chyfresi. Dylid nodi bod y rhan fwyaf o'r ffilmiau'n cael eu cyfieithu i'r Sbaeneg.\nDefnyddwyr a oedd â chyfrif yn Plusdede, Gallant gyrchu Megadede trwy fewnbynnu eu data. Mae'r gynghrair hon oherwydd y ffaith eu bod yn gweithio gyda'r un gweinyddwyr. Ar y llaw arall, ar y platfform hwn mae eich hoff deitlau wedi'u marcio. Mae'n gydnaws â Windows, Mac OS X, Android ac iOS.\nAr hyn o bryd, un o'r dewisiadau amgen mwyaf argymelledig i Series Papaya yw Inkaseries. Yn y bôn, mae'n dudalen we sy'n cynnig cyfresi o ansawdd da iawn. Mae gan y platfform hwn oriel eang i chi ddewis y gyfres o'ch dewis chi.\nYn yr un cyd-destun hwn, rydym yn dod â Cyfres Danko sy'n ddewis arall yn lle Series Papaya. Mae'r wefan yn ymroddedig i gynnig a catalog cymedrol, ond yn amrywio rhwng cyfresi, rhaglenni dogfen, ffilmiau ac animeiddio. Ar hyn o bryd mae'n cael ei gynnal gan weinydd arall gan ei fod yn gwella ei arddangosfa ar gyfer platfform mwy deniadol.\nMae'r cynnwys clyweledol a gynigir yno ar gael i unrhyw ddefnyddiwr a gallwch ei weld o'r cyfrifiadur neu unrhyw ddyfais symudol. Gallwch hefyd wylio ffilmiau a chyfresi mewn manylder uchel gydag isdeitlau mewn amryw o ieithoedd.


BlogMenai.com: Wel, mae hynny'n glir o leiaf!\nCai - Mae'r ffaith dy fod yn codi'r mater yma yn dangos pa mor "desperate" wyt ti a dy Blaid i geisio sgorio pwyntiau yn fy erbyn i a Llais Gwynedd.\nDarllen be dwi wedi sgwennu'n iawn. Ti hefyd wedi methu mod i wedi pleidleisio o blaid y datblygiad yn y Bwrdd a fod Alwyn Gruffydd wedi pleidleisio yn ei erbyn...doedd dim chwip na ffrae jyst gwahaniaeth barn.\nTud i ni edrych ar dy Blaid fach berffaith di am funud.\nBe di'ch polisi ar ynni niwcliar? Yn erbyn ond mae IWJ o blaid Wylfa B..Oce?\nBe ddaru Dafydd El efo'r cofnod ar y iaith Gymraeg yn groes i grwp y Blaid yn y Cynulliad?\nBe ddaru Penri Jones yn ystod y rownd gyntaf o ad-drefnu addysg?...Mae yna wahaniaethau barn ymhob Plaid...tydi Llais Gwynedd ddim gwahanol i neb arall yr unon ry'n fath a dy Blaid fach berffaith di ;-))\nTi'n gwbl gywir bod gwahaniaethau barn oddi mewn i pob plaid ar gwahanol faterion - ond micro blaid ydi dy un di wrth gwrs sydd ag ychydig iawn o aelodau - felly rydym yn cael anghytundebau ymysg criw bach iawn.\nBeth bynnag, dyna fo - ti'n iawn - mae pawb yn rhydd i'w farn, hyd yn oed oddi mewn i gyfyngiadau plaid. Ond 'dydw i ddim yn galw peth felly yn rhagrith - yn wahanol i un neu ddau arall.


Beth mae PDF yn ei olygu? -PDF diffiniadau | Talfyriad chwiliwr\nHafan › Llythyrau 3 › PDF\nBeth mae PDF yn ei olygu?\nYdych chi'n chwilio am ystyron PDF? Ar y ddelwedd ganlynol, gallwch weld diffiniadau mawr o PDF. Os ydych chi eisiau, gallwch hefyd lawrlwytho ffeil delwedd i'w hargraffu, neu gallwch ei rhannu gyda'ch ffrind drwy Facebook, Twitter, Pinterest, Google, ac ati. I weld yr holl ystyron o PDF, sgroliwch i lawr. Dangosir y rhestr lawn o ddiffiniadau yn y tabl isod yn nhrefn yr wyddor.\nYstyriaethau Mawr PDF\nMae'r ddelwedd ganlynol yn cyflwyno'r ystyron a ddefnyddir amlaf o PDF. Gallwch lawr y ffeil ddelwedd ar ffurf PNG ar gyfer defnydd all-lein neu ei hanfon i'ch ffrindiau drwy e-bost.Os ydych chi'n wefeistr ar wefan anfasnachol, mae croeso i chi gyhoeddi'r ddelwedd o ddiffiniadau PDF ar eich gwefan.\nPob diffiniad o PDF\nFel y soniwyd uchod, fe welwch bob ystyr o PDF yn y tabl canlynol. Cofiwch fod yr holl ddiffiniadau wedi'u rhestru yn nhrefn yr wyddor.Gallwch glicio dolenni ar y dde i weld gwybodaeth fanwl o bob diffiniad, gan gynnwys diffiniadau yn Saesneg a'ch iaith leol.\nPDF Bop fformadu cyfeiriadol\nPDF Cae lleddfu paranormal\nPDF Chwiliwr cyfeiriad manylder\nPDF Cronfa datblygu cyfun\nPDF Cwmni flawd & datblygu cynnyrch\nPDF Cyfeiriad sylfaenol o dân\nPDF Cyfleuster dosbarthu drwy'r post\nPDF Dod o hyd i gyfeiriad y manylder\nPDF Dosbarthiad tebygolrwydd swyddogaeth\nPDF Eithaf ddamnio yn ddoniol\nPDF Eithaf diawl Ffynci\nPDF Ffactor cynllunio planhigion\nPDF Ffeil Data rhaglen\nPDF Ffeil ddata caffael\nPDF Ffeil ddata cludadwy\nPDF Ffeil ddata paradocs\nPDF Ffeil diffinio argraffydd\nPDF Ffeil diffinio pecyn\nPDF Ffeil disgrifiad argraffydd\nPDF Fformat Data cludadwy\nPDF Fformat Data rhaglenadwy\nPDF Fformat dogfen PostScript\nPDF Fformat dogfen gludadwy\nPDF Fforwm Datblygu Pacistan\nPDF Fforwm Pearl Drummers\nPDF Fforwm democratiaeth personol\nPDF Ffrynt democrataidd pobl\nPDF Ffrâm dosbarthu pŵer\nPDF Ffurflen Data personol\nPDF Ffurflen Data'r rhaglen\nPDF Ffwythiant dwysedd curiad y galon\nPDF Ffwythiant dwysedd pâr\nPDF Ffwythiant dwysedd tebygolrwydd\nPDF Gymrodoriaeth ôl-ddoethurol\nPDF Hylif Peritoneal Dialysis\nPDF Length eithaf cyflym\nPDF Llu amddiffyn planedol\nPDF Lluoedd amddiffyn pobl\nPDF Llwybr amrywiaeth gyda cywiro gwallau ymlaen\nPDF Llwybr oedi sydd ar fai\nPDF Lwythi Data Formatter\nPDF Mae'r rhaglen datblygu cyfleuster\nPDF Nodwedd anffurfiannau planar\nPDF Powdr Diffraction ffeil\nPDF Prif gyfeiriad y tân\nPDF Proffil oedi pŵer\nPDF Prosesydd diffinio swyddogaeth\nPDF Pwynt Detonating Fuze\nPDF Pŵer i lawr baner\nPDF Rym Panamanian i berffeithio\nPDF Rym amddiffyniad parhaol\nPDF Rym i berffeithio poblogaidd\nPDF Rym tra-arglwyddiaeth Pepito\nPDF Sefydliad datblygu pobl\nPDF Swyddogaeth bendant cadarnhaol\nPDF Swyddogaeth dosbarthiad gronynnau\nPDF Swyddogaeth dosbarthiad parton\nPDF Swyddogaeth dosbarthiad pâr\nPDF Swyddogaeth lleoli personél\nPDF Swyddogaeth y penderfyniad polisi\nPDF Sylfaen clefyd Parkinson\nPDF Sylfaen deialog Pittsburgh\nPDF Tanwydd disel Premier\nPDF Yr Profumi Di Firenze\nBeth mae PDF yn sefyll amdano yn y testun\nYn sum, mae PDF yn acronym neu'n air byrfodd sy'n cael ei ddiffinio mewn iaith syml. Mae'r dudalen hon yn dangos sut mae PDF yn cael ei ddefnyddio mewn fforymau negeseua a sgwrsio, yn ogystal â meddalwedd rhwydweithio cymdeithasol fel VK, Instagram, Whatsapp, a Snapchat. O'r tabl uchod, gallwch weld yr holl ystyron o PDF: Mae rhai yn dermau addysgol, a'r llall yn dermau meddygol, a hyd yn oed telerau cyfrifiadurol. Os ydych yn gwybod am ddiffiniad arall o PDF, cysylltwch â ni. Byddwn yn ei gynnwys yn ystod y diweddariad nesaf o'n cronfa ddata. Fe'ch hysbysir bod rhai o'n acronymau a'u diffiniadau yn cael eu creu gan ein hymwelwyr. Felly, mae croeso mawr i'ch awgrym o acronymau newydd! Fel dychwelyd, rydym wedi cyfieithu'r acronym o PDF i Sbaeneg, Ffrangeg, Tsieinëeg, Portiwgaleg, Rwsieg, ac ati. Gallwch sgrolio ymhellach i lawr a chlicio'r ddewislen iaith i ddod o hyd i ystyron PDF mewn ieithoedd 42 eraill.


Hafan > Pynciau > Yr amgylchedd a chefn gwlad > Ffermio a chefn gwlad > Cynllun datblygu gwledig Cymru > Cynllun Datblygu Gwledig - Cyfeiriadur prosiectau > Sir Gaerfyrddin > Entrepreneuriaeth Wledig Entrepreneuriaeth Wledig\nCyflwynwyd:566 diwrnod yn ôl gan Roxanne Treacy\nNod y prosiect yw cynyddu sail economaidd y Sir Gaerfyrddin wledig.\nMae'r prosiect yn cynnwys pecyn cymorth cynhwysfawr a ddyluniwyd i ehangu sail economaidd y Sir Gaerfyrddin wledig drwy fynd i'r afael â'r prif ffactorau sy'n rhwystro twf a pherfformiad microfusnesau presennol ac sy’n atal busnesau newydd rhag cael eu sefydlu yn y Sir Gaerfyrddin wledig. Mae'r prosiect yn cynnwys y prif elfennau canlynol:\nBydd y prosiect yn cyflogi hwyluswyr busnes penodedig a fydd yn rhoi cyngor ac yn hwyluso mynediad i'r ystod lawn o gymorth sydd ar gael yn y maes. Hefyd bydd y prosiect yn datblygu tîm o fentoriaid a glustnodwyd drwy Siambr De Cymru a fydd yn helpu microfusnesau i fabwysiadu diwylliant mwy entrepreneuraidd ac i greu model ar gyfer "Siambr Iau" sy'n fforwm rhwydweithio a thrafod ar gyfer pobl fusnes ifanc a newydd. (Entrepreneuriaeth Wledig)\nNod ail elfen y prosiect yw cynyddu'r cymorth sydd ar gael i helpu i ddatblygu pobl ifanc fel eu bod yn entrepreneuriaid ifanc. (Mentro ar Fusnes)\nBydd trydedd elfen y prosiect yn helpu i adfywio 5 canolbwynt gwledig y sir yn ffisegol ac yn economaidd drwy fynd i'r afael â'r prinder adeiladau diwydiannol a swyddfeydd, a thrwy hynny gynyddu cystadleugarwch yr aneddiadau allweddol hyn. Caiff hyn ei gyflawni trwy gynnig cymorth grant ar ffurf Grantiau Adeiladau Gwledig Diangen i ficrofusnesau. (Grantiau Adeiladau Diangen yng Nghefn Gwlad)\nBydd y bedwaredd elfen yn helpu i gynyddu'r cymorth a gynigir ar hyn o bryd i ficrofusnesau o ran cyngor a chyfarwyddyd amgylcheddol. (Adfer)


Y Cam Cynta I’r Rhithfyd – fideo 8\nFebruary 23, 2016 February 23, 2016 fideowyth\nY Cam Cynta I’r Rhithfyd\nYn ein rhagflas mawreddog o’r flwyddyn i ddod, wnaethon ni rywsut glosio dros y newyddion mwya i daro byd y gemau ers… wel, erioed, o bosib. Roedd o unwaith yn ddim byd ond breuddwyd gwallgo mewn ffilmiau hynod o boblogaidd fel Tron Legacy a Johnny Mnemonic, ond bellach mae’r dyfodol bron yma go-iawn. Mae VR ar y ffordd.\nGyda chefnogaeth sylweddol Facebook y tu ôl iddo, fe fydd yr Oculus Rift yn ein taro ni tua mis Ebrill, ac ar werth am bris rhad. Wel… rhad os mai’ch enw chi ydi Donald Trump neu Rhodri Ogwen. £500 fydd y pris, ac ar ben hynny, mae’n rhaid i chi fod yn berchen ar gyfrifiadur eitha sbeshal er mwyn medru ei redeg. Fedrwch chi weld ydi’ch PC chi yn ddigon da draw ar wefan Oculus, ond – spoilers: dydi o ddim.\nA wedyn dyna’r Vive gan HTC. Ferrari y rhithfyd, hyd yn oed yn fwy swanci na’r Rift. Fydd y Vive allan tua’r un pryd, a does ‘na ddim newyddion am y pris yma ym Mhrydain eto, ond draw yn America ‘da chi’n edrych ar orfod estyn $799 o gefn y soffa. Efo’r un costau i wella’ch cyfrifiadur ar ben hynny. Ond am y pris yna, ‘da chi’n cael bob math o drugareddau sy’n troi eich stafell fyw i mewn i’r holodeck o Star Trek. Wele.\nDwi’n meddwl bod ‘na gwpwl o bethau allwn ni ddweud yn sicr am dechnoleg VR.\n1) Mae’n mynd i newid popeth. A dim o ran gemau’n unig, wrth gwrs. Fydd o’n newid, yn y man, sut ‘da ni’n gwylio ffilmiau a theledu, siarad efo ffrindiau, a gwneud ymarfer corff. Fyddwn ni’n medru “ymweld” â llefydd hanner ffordd ar draws y byd heb godi o’n soffas. Pan ‘da chi wir yn eistedd i lawr a meddwl am y peth, mae’n syfrdanol be allwn ni wneud efo’r dechnoleg yma. Ond…\n2) Fe fydd y rhai sy’n prynu’r holl stwff ‘ma ar y diwrnod cynta fwy na thebyg am gael eu siomi. Ar ben yr holl bryderon sy’n dal i fod am y dechnoleg, a’r ffaith bod setiau VR y dyfodol yn debyg iawn o wneud i’r rhai cynnar ‘ma edrych fel rybish llwyr, dwi’n meddwl bod hi’n deg dweud bod ‘na ddim un killer app ar gael eto. I ddefnyddio enghreifftiau o fyd y gemau, does ‘na ddim Super Mario 64 neu Wii Sports sy’n crisialu’r holl brofiad. Mae ‘na gemau fel Elite Dangerous a System Shock 3 sy’n debyg o fod yn llawer gwell mewn VR, ond mae nhw ar gael i’w chwarae ar y PC beth bynnag. O ran gemau sydd wedi eu dylunio’n arbennig ar gyfer y dechnoleg newydd ‘ma… wel, profiadau ydyn nhw, deud y gwir, yn fwy na gemau llawn. Fydden nhw’n rhoi’r cyfle i chi wneud pethau fel dringo creigiau neu gerdded ymysg deinosoriaid. Neis iawn, ond fydd o’n ddigon i gyfiawnhau’r pris ‘na? Dwi ddim yn siŵr.\nOnd wedyn dyna’r x-ffactor yn hyn i gyd: Playstation VR. Hyd yn hyn, ychydig iawn ‘da ni’n ei wybod am y set yma. ‘Da ni ddim yn siŵr o’r dyddiad rhyddhau, nac o’r pris – ond gan bod y dechnoleg ddim cweit yn cyrraedd lefelau’r Oculus Rift mewn sawl ffordd, dwi’n meddwl ei bod hi’n deg dweud fydd y gost ddim yn cyrraedd yr uchelfannau yna chwaith. Gwir, dyma’r un cwmni wnaeth lawnsio’r PS3 am £425, ond dwi ddim yn meddwl wneith Sony yr un camgymeriad eto.\nA’r fantais anferth sydd gan Playstation VR, wrth gwrs, ydi bod dim angen tincro efo’ch system i wneud yn siŵr bod y peth yn gweithio. Mae popeth ‘da chi ei angen i’w redeg wedi ei gynnwys yn y bocs – ac mae ‘na bron i 40 miliwn o PS4s wedi eu prynu’n barod, sy’n nifer syfrdanol. Dyma yn sicr fydd y ffordd mwya hawdd o brofi VR eich hun, er na fydd y profiad yr un mor slic â be gewch chi ar gyfrifiadur.\nEr bod Sony wedi bod yn weddol dawel amdano hyd yn hyn, mae’n bosib iawn y bydd Playstation VR yn curo’r frwydr gynta yn y rhyfel y rhithfyd. Fel bois sy’n fwy tueddol o chwarae ar gonsol na PC beth bynnag, dyma’r un ‘da ni yn f8 HQ yn cyffroi drosto yn sicr.\nBe amdanoch chi? ‘Da chi wedi gwario’ch holl gynilion ar gael eich cyfrifiadur yn barod? Yn y farchnad ar gyfer profiad dipyn rhatach? Ta’n bwriadu aros yn glir o’r holl beth rhag ofn bod y rhithfyd yn toddi’ch ymennydd neu’n gwneud i’ch lygaid ffrwydro allan o’ch pen neu be bynnag? Rhowch wybod isod. Os ‘da chi hyd yn oed yn boddran efo’r byd yma bellach.\nPrevious Gemau Diweddar, Rhan 11\nNext Gadael Fynd\nOs oeddwn i’n medru fforddio unrhyw un o’r ‘headsets’ VR, fyddwn i ddal yn osgoi’r pethau am y tro. Does dim digon yna i warantu’r price tag eithafol. Yr unig peth sy’n apelio ydir gêm EVE:Valkyrie, a’r unig rheswm i hynny yw fy obsesiwn â’r gêm mae’n seiliedig arni, EVE Online. Ta waeth, mae’n cyffrous i weld y technoleg yn datblygu!\nMeurig Hughes (@MeurigHughes) says:\nFe gymrodd hi ryw 2 eiliad ar ôl rhoi’r HTC Vive ymlaen i fi wneud fy meddwl i fyny bod rhaid i fi gael un. Mae’r dyfodol yma bois!!


r gyfer cwmni sydd eisiau i roi eich cynhyrchion o flaen prif prynwyr yn y diwydiant a thyfu gwerthiant fel erioed o'r blaen allai fod yn berthnasol i arddangos yn OED yn Cambodia www.asia-gamingexpo.com neu [email protected].\nYmwelwyr a fyddai'n hoffi i chi rag-gofrestru ar-lein er mwyn osgoi y drafferth o bob math yn ciwio i fyny ar gyfer y digwyddiad cyn-gofrestru yn awr ar www.asia-gamingexpo.com neu [email protected] sut i gael blaenoriaeth slot danfon tesco. Mae rhai rhyngwladol allweddol arddangoswyr yn AES Signatum, eBET, Cloudflare, SticPay, GreyPanel, Macau Ming Rui ac eraill yn fwy o Tsieina, Philippines, Cambodia, Singapore, Hong Kong, Malaysia, Taiwan, y DU ac NI fydd yn cael ei arddangos yn eu diweddaraf yn gysylltiedig hapchwarae technoleg/meddalwedd, IT & business solutions, offer hapchwarae ac ati sut i gael blaenoriaeth darparu slotiau sainsburys. Mae hyn yn digwyddiad agoriadol yn disgwyl i gau mwy na Miliwn o trafodiad gwerthiant yn ystod y 3 diwrnod digwyddiadau. Mae'r digwyddiad hwn ar sail flynyddol i sicrhau bod Hapchwarae, Gwesty, Eiddo a Rhyddfreintiau diwydiant yma yn cael eu diweddaru yn rheolaidd ar y diweddaraf mewn datblygiad technolegol drwy mawr hwn yn arddangosfa ryngwladol a oedd yn cynnwys gorau yn y byd o arddangoswyr. Gwneud cais i arddangos yn awr!Cwrdd prynwr yn OED yn dangos. OEDRAN Cambodia 2018 yn cael ei gefnogi'n llawn gan y Weinyddiaeth Fasnach.\nUn o'r uchafbwyntiau fydd y Gynhadledd ar "Wireddu'r Cyfleoedd a Gerio Farchnad Hapchwarae ar gyfer y Dyfodol" a gyflwynwyd gan y rhyngwladol enwog yn siaradwyr. Cael y diweddaraf hapchwarae newyddion o Calvin Ayre.\nY prif ffocws yw i hyrwyddo'r 4 prif proffidiol diwydiannau megis hapchwarae, gwesty, masnachfraint ac eiddo yn Cambodia sut i gael blaenoriaeth slot danfon asda. Yn olaf y hir yn aros yn Asia Adloniant a Buddsoddi y Expo ac Gynhadledd (OEDRAN Cambodia 2018) yn dychwelyd i Phnom Penh a drefnwyd ar 28-30 tachwedd 2018 a gynhaliwyd yn Sokha Phnom Penh Gwesty sydd wedi'i leoli yng nghalon y diwydiant sut i gael blaenoriaeth slot danfon waitrose.\nsut i gael blaenoriaeth darparu slotiau sainsburys\nsut i gael blaenoriaeth slot danfon waitrose


Ein barn ar Adnams Sole Star\nDechreuodd Sole Star yn 2011 fel cwrw 2.7%. Allwn ni ddim ddweud ’bod ni’n llwyr gyd-weld â’u honiad ar y pryd ei fod yn “berffaith fel diod ganol dydd i yfwyr cyfrifol”; ond braf oedd gweld y farchnad gwrw prin-ei-alcohol yn ehangu ’ta waeth. A doedd y prif fragwr Fergus Fitzgerald a’i griw ddim yn fodlon gadael pethau fel’na. Yn Ebrill 2017 ail-anwyd Sole Star a’i gryfder alcoholaidd wedi’i docio o ddau draean.\nA bod yn deg i’r cyrfau eraill ar y tudalen yma, nid diod gwbl ddi-alcohol mo hon, ac mae hi fymryn yn gryfach na’r lleill sydd yma. Os ydych chi’n trio osgoi alcohol yn gyfan gwbl, dim dyma’r cwrw i chi. Ond os ydych chi am yfed llai, gyda chwta 0.5 uned o alcohol ymhob potelaid, gallai hwn fod i’r dim i chi.\nMae ganddo liw amber hyfryd, bron fel caramel. O ran y gwynt a’r blas, hopys sy’n dod drwodd yn anad dim, tebyg i Nanny State gan BrewDog. Ond mae hefyd awgrym o flas brag sy’n gwneud hwn yn gwrw mwy cymhleth ei flas na Nanny State.\nO ran ei olwg, mae’r cwrw yma wedi’i becynnu’n berffaith gyda diwyg sy’n nodi mai cwrw o safon yw e yn gyntaf oll, cyn bod yn gwrw prin-ei-alcohol. Mae’n amlwg bod y bragwyr yn ymfalchïo yn eu gwreiddiau yn Suffolk, ac mae’r enw Sole Star a chynllun y label yn adlewyrchu’r ffaith fod y cwrw yma’n hanu o fragdy mwyaf dwyreiniol Prydain, “lle mae’r haul yn tywynnu’n gyntaf”.\nAdnams Sole Star Rhannwch


You are in: Home > Cystadlaethau > Trwyddedu Rasys\nMae diogelwch a threfn ym mhob cystadleuaeth yn rhan hanfodol o genhadaeth Athletau Cymru. Mae’r cynllun Trwyddedu Rasys wedi ei gynllunio i sicrhau safonau uchel ym mhob digwyddiad a gynhelir yn enw Athletau Cymru.\nRhaid i glybiau a sefydliadau sydd eisiau bod yn Ddarparwyr Cystadlaethau wneud cais am aelodaeth gyswllt arbennig.\nCaiff clybiau/sefydliadau athletau sydd ag aelodaeth gyswllt ag Athletau Cymru eisoes anfon cais am drwydded heb fod angen talu unrhyw ffi ychwanegol.\nBydd yn rhaid i sefydliadau a chlybiau nad oes ganddynt aelodaeth gyswllt dalu £50 y flwyddyn (a ddylid ei anfon gyda’r cais).\nFfurflen gais Darparwr Cystadlaethau (PDF)\nAr ôl derbyn y cais, bydd Athletau Cymru yn anfon llythyr o gadarnhad, sy’n cynnwys rhif aelodaeth gyswllt unigryw.\nBydd angen cynnwys y rhif aelodaeth gyswllt ym mhob gohebiaeth gyda’r Swyddog Trwyddedu. Er mwyn trefnu digwyddiad, mae’n ofynnol i’r Darparwyr Cystadleuaeth anfon y ffurflen benodol ar gyfer y ddisgyblaeth, sydd ar gael isod, yn uniongyrchol i’r Swyddog Trwyddedu, a fydd wedyn yn cyflwyno Trwydded Athletau Cymru a fydd yn cynnwys gwybodaeth am y digwyddiad a’r rhif aelodaeth gyswllt.\nYswiriant fel Trefnydd Digwyddiad Chwaraeon\nCeir gwybodaeth am yr hyn y mae’r yswiriant hwn yn ei gynnwys drwy glicio yma. Sylwer os gwelwch yn dda: Dylai trefnydd y digwyddiad roi gwybod i British Athletics os bydd eu cystadleuaeth yn cael ei dangos ar y teledu.


Adran: Ffuglen, Iechyd Meddwl\nNofel sci-fi a stori garu. Mae Erin wedi cael llond bol ar ei bywyd diflas, ei gwaith di-ddim a'i chariad difeddwl. Mae hi'n dyheu am fywyd gwell ac yna ... un noson, yn ei chwsg, mae Morgan yn ymddangos. Dyn ei breuddwydion. Yn sydyn mae bywyd yn werth ei fyw ond dim ond pan mae hi'n cysgu ...\nMwy gan Joanna Davies


Deddf Gwasanaethau Cymdeithasol a Llesiant - Cyngor Sir Ceredigion\nGorllewin Cymru Asesiad Poblogaeth\nAsesu'r angen am ofal a chymorth yng Ngorllewin Cymru\nMae Adran 14 o Ddeddf Gwasanaethau Cymdeithasol a Llesiant (Cymru) 2014 yn ei gwneud yn ofynnol i awdurdodau lleol a'r Byrddau Iechyd Lleol gynnal Asesiadau o'r Boblogaeth sy'n dynodi'r angen am ofal a chymorth, ac am anghenion cymorth y gofalwyr, yn eu hardal. Hefyd, mae'n ofynnol iddynt ddynodi'r ystod o wasanaethau sydd eu hangen, i ba raddau mae'r anghenion hyn yn cael eu diwallu ac ym mha fodd bydd gwasanaethau'n cael eu darparu'n Gymraeg. Rhaid cynnal Asesiadau o'r Boblogaeth bob pum mlynedd.\nMae Partneriaeth Gofal Gorllewin Cymru wedi cyhoeddi ei Asesiad cyntaf o boblogaeth y rhanbarth. Mae'r Bartneriaeth yn tynnu partneriaid ynghyd o gynghorau Sir Gaerfyrddin, Ceredigion a Sir Benfro, Bwrdd Iechyd Prifysgol Hywel Dda, sefydliadau o'r trydydd sector a'r sector annibynnol, ynghyd â defnyddwyr a gofalwyr. Mae'r Asesiad ar gael isod.\nMae rhagor o wybodaeth ynghylch Partneriaeth Gofal Gorllewin Cymru ar gael yma: www.wwcp.org.uk. I gael rhagor o wybodaeth am yr Asesiad o'r Boblogaeth a sut bydd y Bartneriaeth yn defnyddio'i chanfyddiadau i wella gofal a chymorth yn y dyfodol, cysylltwch â Martyn Palfreman, Pennaeth Cydweithredu Rhanbarthol: MJPalfreman@sirgar.gov.uk\nGorllewin Cymru Asesiad Poblogaeth 2017\nSut y bydd hyn yn effeithio ar fy ngofal a'm cymorth?\nMae Deddf Gwasanaethau Cymdeithasol a Llesiant (Cymru) yn gyfraith newydd a fydd yn rhoi llawer mwy o lais i chi o ran y gofal a'r cymorth a gewch.\nI'ch cefnogi i wella eich llesiant, byddwch yn gwneud penderfyniadau am eich gofal mewn partneriaeth â gweithwyr proffesiynol. I'ch helpu i wneud hynny, bydd gennych fynediad rhwydd at wybodaeth a chyngor am yr hyn sydd ar gael yn eich ardal chi.\nBydd gan ofalwyr yr un hawliau â'r rhai y maent yn gofalu amdanynt o ran cael asesiadau am gymorth, a bydd gan fwy o bobl yr hawl i gael Taliadau Uniongyrchol.\nBydd proses asesu gofal a chymorth newydd yn seiliedig ar yr hyn sy'n bwysig i chi fel unigolyn. Bydd yn ystyried eich cryfderau personol a'r cymorth sydd ar gael i chi gan eich teulu, eich ffrindiau ac eraill yn y gymuned.\nBydd yr asesiad yn fwy syml a bydd modd i unigolyn ei gynnal ar ran amrywiaeth o sefydliadau.\nBydd mwy o wasanaethau er mwyn rhwystro problemau rhag gwaethygu, er mwyn i'r cymorth cywir fod ar gael pan mae ei angen arnoch chi.\nBydd pwerau cryfach i gadw pobl yn ddiogel rhag cam-drin neu esgeulustod hefyd yn cael eu cyflwyno.\nBydd Deddf Gwasanaethau Cymdeithasol a Llesiant (Cymru) yn dod i rym ym mis Ebrill 2016. Byddwch yn dilyn y broses newydd yn eich asesiad nesaf.\nMae’r ffilm fer hon yn cyflwyno'r Ddeddf mewn fformat sy'n hawdd i’w ddeall: www.ssiacymru.org.uk/home\nMedrwch gael rhagor o wybodaeth am y Ddeddf yma: www.gov.wales/socialcare\nMae'r ddogfen boblogaidd hon yn helpu plant a phobl ifanc i ddeall cynnwys y Ddeddf. Mae hefyd yn rhoi trosolwg da i'r holl ddarllenwyr: www.gov.wales/topics\nGofalwyr Pobl Anabl Hawdd ei Ddarllen Gwybodaeth Hanfodol Pobl Ifanc\nManylion cyswllt llawn: Gofal Cymdeithasol a Lles\nAdroddiad Cyffredinol y Gyfarwyddwr Statudol\nAsiantaeth Gwella'r Gwasanaethau Cymdeithasol\nChi a'ch Plentyn\nCynllun Ardal Gorllewin Cymru\nDiddordeb mewn Mabwysiadau / Maethu / Seibiant Byr?\nGofalu ar ôl eich Hunan\nSut Gall y Gwasanaethau Cymdeithasol Helpu?\nY Llwybr Lles a Gofal\nRecriwtio Cynorthwywyr Personol (CP) Taliadau Uniongyrchol\nStrategaeth Gydol Oed a Llesiant


Difrod i geir wedi gwyntoedd cryfion yn y canolbarth - BBC Cymru Fyw\nDifrod i geir wedi gwyntoedd cryfion yn y canolbarth\nCafodd gwyntoedd o hyd at 94 milltir yr awr eu recordio ddydd Iau\nMae ceir ac adeiladau wedi'u difrodi a ffyrdd wedi bod ar gau yn dilyn gwyntoedd cryfion yn Aberystwyth a'r canolbarth fore ddydd Iau.\nCafodd un cerbyd ei daro gan goeden oedd wedi disgyn ger campws Prifysgol Aberystwyth ym Mhenglais, ac roedd rhai o strydoedd y dref wedi'u cau am gyfnod.\nEffaith storm arw Aberystwyth\nLluniau: Storm Aberystwyth\nMae gwyntoedd cryfion hefyd wedi difrodi eiddo ym mhentref Clarach, ychydig filltiroedd i'r gogledd.\nDywedodd criw bad achub Aberystwyth eu bod wedi recordio gwynt o hyd at 94 milltir yr awr ger yr arfordir.\nDaeth cadarnhad hefyd bod sawl corwynt bychan wedi eu gweld dros rannau o Gymru yn ystod y bore.\nImage copyright Sulwen Richards\nImage caption Cafodd car ei daro gan goeden yn disgyn yn Aberystwyth\nImage caption Mae'r gwyntoedd cryfion wedi achosi dinistr sylweddol yn Clarach\nCafodd ffyrdd eu cau i'r ddau gyfeiriad mewn sawl man yn y canolbarth wedi i goed ddisgyn, gan gynnwys yr A495 rhwng Bwlch-y-cibau a Llansantffraid-ym-mechain, yr A487 rhwng Machynlleth a Bow Street, a'r B4393 rhwng Llandrinio a Crew Green.\nDywedodd Scottish Power bod storm daranau dros Ben Llŷn wedi effeithio ar gyflenwad pŵer i gwsmeriaid ger Pwllheli yn gynharach yn y dydd, a'u bod hefyd wedi ymateb i adroddiadau o ddiffyg pŵer yn ardaloedd Y Trallwng, Machynlleth ac Aberystwyth.\nYchwanegodd Western Power eu bod wedi adfer pŵer i'r rhan fwyaf o'u cwsmeriaid bellach, ond bod rhai yn parhau i gael eu heffeithio.\nCyhoeddodd Prifysgol Aberystwyth fod pob darlith ar gampws Penglais a Llanbadarn am y diwrnod wedi eu canslo gan gynghori myfyrwyr i aros dan do.\nImage caption Trafferthion i draffig ar ryw Penglais yn Aberystwyth wedi i goeden ddisgyn\nImage copyright Shem ap Geraint\nImage caption Polyn baner wedi ei ddifrodi ar brom deheuol Aberystwyth\nDywedodd Thomas Scarrott, cyfarwyddwr Pentref Gwyliau Bae Clarach bod rhwng 15 ac 20 o garafannau wedi cael eu troi drosto gan beth roedd e'n ei ddisgrifio fel corwynt.\n"Roeddwn i ar y ffordd i gyfarfod," meddai.\n"Fel roeddwn i'n cerdded allan o'r drws fe ddechreuodd y gwynt godi ac fe aeth hi o ddim byd i orfod rhedeg am loches o fewn eiliadau.\n"Y peth cyntaf nes i feddwl oedd mai corwynt oedd e. Mae parc gwyliau arall yr ochr arall i'r ffordd a dyw hi ddim yn edrych fel bod unrhyw ddifrod yn fanno."\nImage copyright Phil Thomas\nImage caption Fe wnaeth y gwynt ddymchwel llifoleuadau Clwb Pêl-droed Aberystwyth\nImage caption Dywedodd perchennog Parc Gwyliau Bae Clarach ei fod yn teimlo fel petai corwynt wedi taro\nDywedodd Mr Scarrott bod y sefyllfa dal yn beryglus yno.\n"Roedd y parc ar gau felly doedd dim cwsmeriaid, fe wnaethon ni gael y staff allan ac rydyn ni'n gweithio gyda'r gwasnaethau brys.\n"Y perygl nawr yw bod y gwynt dal yn chwythu, ac yn chwythu'r gweddillion. Mae darnau mawr o fetel yn chwythu o gwmpas."\nMae gan y parc gwyliau 200 o garafannau a 150 o chalets.


Newid deddf i daclo lladron metel - BBC Cymru Fyw\nNewid deddf i daclo lladron metel\nimage captionLladron yn targedu cledrau rheilffordd am fetel\nCafodd newid yn y ddeddf sy'n ceisio atal y drosedd o ddwyn metel ei groesawu gan Heddlu Trafnidiaeth Prydain, sydd hefyd yn rhybuddio troseddwyr.\nMae newid i'r Ddeddf Cymorth Cyfreithiol, Dedfrydu a Chosbi Troseddwyr yn golygu y bydd hi'n anghyfreithlon i ganolfannau ailgylchu metel ar draws Cymru a Lloegr wneud trosglwyddiadau mewn arian sychion.\nBydd newid arall yn golygu cynnydd sylweddol mewn dirwyon i fasnachwyr sy'n torri'r rheolau.\nDaw'r newyddion ar Ddiwrnod Gweithredu ar Ddwyn Metel.\nDirprwy Prif Gwnstabl Heddlu Trafnidiaeth Prydain (HTP) yw Paul Crowther, sydd hefyd yn arwain ar ddwyn metel gyda Chymdeithas y Prif Gwnstabliaid.\n"Y newid i'r ddeddf yw'r newid sylweddol cyntaf ym maes ailgylchu metel ers 1964," meddai.\n"Bydd y newidiadau yn lleihau'r farchnad am fetel wedi ei ddwyn gan y bydd llwybr archwilio clir yn ôl at y bobl sy'n dod â metelau i mewn i ganolfannau, a chosb lymach i'r rhai sy'n torri'r rheolau."\nMae HTP wedi datgelu hefyd bod 42% yn llai o ladradau metel wedi digwydd yn rhanbarth Cymru a'r Gorllewin.\nYn 2012 hyd yma, mae 184 o achosion o ddwyn ceblau metel wedi eu cofnodi. Mae hynny 131 yn llai na'r 315 o achosion a gofnodwyd yn yr un cyfnod y llynedd.\nYn ôl y Ditectif Arolygydd Mark Cleland o HTP, mae cyrchoedd fel Operation Tornado wedi chwarae rhan bwysig yn y ffigyrau - cyrch oedd yn targedu lladron oedd yn dwyn ceblau metel o'r rheilffyrdd ac yn ceisio'u gwerthu.\n"Yn amlwg mae cyrchoedd fel Operation Tornado, yn ogystal â gwell addysg i fasnachwyr sgrap a mwy o gydweithio gyda'r diwydiant, wedi cael effaith.\n"Mae'r lleihad sylweddol yn golygu bod llai o bobl yn diodde' aflonyddu ar eu teithiau ar drenau o ganlyniad i ddwyn ceblau, ac mae'r lladron yn cael llai o effaith ar fywydau cymunedau."\nCafodd cyfanswm o 20 o bobl eu harestio fel rhan o'r cyrch, ac fe gafodd nifero gerbydau eu cipio ynghyd â 15 llwyth o fetel sgrap werth £1,794.\nYmgyrch i atal dwyn metel\nCeblau: 'Bywyd mewn perygl'


Economi carbon isel – Cynnal Cymru – Sustain Wales\nEconomi carbon isel\nCyngor Sir y Fflint: y ffordd y mae ‘meicro-ofal’ yn helpu cryfhau’r economi sylfaenol\nYn debyg i siroedd eraill Cymru, mae Sir y Fflint yn wynebu heriau cydgysylltiedig, sef cyni, poblogaeth sy’n heneiddio a sector gofal sy’n cael hi’n anodd cwrdd â’r galw cynyddol am ofal. Gyda chymorth o Gronfa Her yr Economi Sylfaenol, Llywodraeth Cymru, mae Cyngor Sir y Fflint wedi bod yn peilota datblygiad ‘meicro-ofal’ a leolir yn y gymuned, er mwyn helpu tyfu’r cyflenwad gofal, creu swyddi cynaliadwy sy’n talu’n dda, ehangu’r dewis a chyflenwi gwasanaethau gofal o safon uchel.\nMae’r pandemig Covid wedi amlygu pwysigrwydd gofal cymdeithasol i bobl sy’n agored i niwed ond, wedi dweud hynny, o’i gymharu â phroffesiynau eraill sy’n gofyn am sgiliau tebyg, mae’r gwaith hwn yn aml yn cynnig tâl isel, mae’r amodau gwaith yn heriol ac mae’r cyfleoedd am hyfforddiant a chamu ymlaen o ran gyrfa yn gyfyngedig. Felly, mae recriwtio a chadw staff gofal, yn enwedig mewn ardaloedd gwledig, yn her.\nRoedd adolygiad strategol y Cyngor o’r sector gofal yn Sir y Fflint yn 2019 wedi amlygu ‘meicro-ofal’ fel datrysiad posibl i rai o’r heriau hyn. Mae meicro-ofal yn cael ei ddiffinio fel gofal a roddir naill ai gan dîm bach neu unigolyn i nifer fach o gleientod, a hynny fel arfer ar lefel leol.\nMae meicro-ofal yn cynnig nifer o fuddion i ofalwyr a’r rhai hynny sy’n derbyn gofal fel ei gilydd. Mae’r llwyth achosion llai yn golygu bod meicro ddarparwyr yn gallu cynnig gwasanaeth mwy personol a hyblyg i’r bobl hynny sydd yn eu gofal. Mae hefyd yn cael gwared ar yr angen am gyfnodau hir o deithio rhwng cleientod lluosog – teithio sydd yn aml yn ddi-dâl – ac felly’n gwneud y gwaith yn llai o straen, a thalu yn well.\nMae meicro ddarpariaeth hefyd yn cynnig cyfle am hunan-gyflogaeth gan, o bosib, ddenu’r rhai hynny sydd am weithio ar eu liwt eu hunain – megis gofalwyr anffuriol neu bobl sy’n gweithio’n rhan amser – pobl na fyddai, efallai, fel arall wedi meddwl am ymuno â’r proffesiwn gofal.\nFelly roedd y Cyngor wedi gofyn i’r Gronfa Her gefnogi prosiect peilot 2-flynedd ar ei hyd i dyfu a chefnogi meicro-ofal yn Sir y Fflint, gyda’r nod o gynyddu’r nifer o ofalwyr yn y sir, a darparu swyddi lleol, cynaliadwy sy’n talu’n dda, ac helpu ateb y galw cynyddol am ofal.\nDyfarnwyd arian yn 2019 am brosiect i gefnogi, yn uniongyrchol, meicro-ofalwyr wrth iddynt gychwyn eu gwaith, drwy gynnig cyngor, cyllid sbarduno a marchnata. Roedd y grant hefyd wedi galluogi’r Cyngor i ddatblygu rhwydweithiau o feicro-ddarparwyr a chreu strwythurau i sicrhau bod eu harfer yn ddiogel, yn gyfreithlon ac o answadd, ac yn galluogi’r awdurdod lleol i gomisiynu gwasanaethau oddiwrthynt yn uniongyrchol.\nMae meicro-ofal ar y fath raddfa yn newydd yng Nghymru. Tra bod Cyngor Sir y Fflint wedi’i ddylanwadu gan waith sy’n cael ei wneud yng Ngwlad yr Haf ac mewn mannau eraill yn Lloegr i gefnogi meicro-ofal, oherwydd bod gwahaniaethau yn y ddeddfwriaeth a modelau gofal rhwng Cymru a Lloegr, roedd rhaid adeiladu model gwreiddiol er mwyn bodoli’r amgylchiadau sy’n berthnasol i Sir y Fflint.\nFel y mae Rob Loudon, un o 2 Swyddog Datblygu Meicro-Ofal yng Nghyngor Sir y Fflint yn esbonio: “Yn Lloegr mae canran uwch o’r bobl sydd angen gofal yn derbyn y Taliad Uniongyrchol i brynu eu gofal eu hunain. Yng Nghymru, mae mwy o’r gofal yn cael ei ddarparu gan asiantaethau comisiynu gofal yr awdurdodau lleol. Mae hyn wedi dylanwadu ar ddatblygiad ein model ni”.\nNod allweddol prosiect Sir y Fflint oedd ehangu’r gofal sydd ar gael yn gyffredinol. Roedd yn gwbl hanfodol ein bod yn darganfod ffordd o ddatblygu’r farchnad meicro-ofal heb beryglu’r ddarpariaeth ofal bresennol a roddir gan asiantaethau gofal a Chynorthwywyr Personol (a gyflogir yn uniongyrchol gan bobl sy’n derbyn y Taliad Uniogyrchol).\nRoedd y dystiolaeth o Loegr yn awgrymu bod twf sefydliadau meicro-ofal yn arwain at broblemau cyflenwi yn y sectorau asiantaeth gofal a chynorthwyo personol, gan fod niferoedd sylweddol o weithwyr wedi gadael y sectorau hynny i fod yn feicro-ofalwyr. Mae’n bosibl bod nifer o resymau am hyn, gan gynnwys yr awydd i fod “yn fos arnoch eich hun”, ond hefyd oherwydd bod meicro-ofalwyr yn gallu codi cyfradd fesul awr sy’n sylweddol uwch.\nI fynd i’r afael â’r her hon, ac i helpu sicrhau’r canlyniad gorau posib i bob rhanddeiliad, penderfynodd y Cyngor chwarae rȏl ragweithiol wrth gomisiynu meicro-ofal, gan osod cyfraddau fesul awr i’r meicro-ofalwyr a oedd yn darparu gofal, naill ai drwy daliad uniongyrchol, neu drefn comisiynu uniongyrchol.\nPenderfynwyd ar gyfradd o £12.63 yr awr ar gyfer 2020/21– swm sylweddol uwch na’r isafswm cyflog o £9.50 yr awr a argymhellir gan y Sefydliad Cyflog Byw – digon i ddenu pobl newydd i’r proffesiwn gofal heb i’r swyddi meicro-ofal gael eu cymryd gan y bobl a oedd eisoes yn gweithio mewn rhannau eraill o’r sector gofal. Roedd y ffaith bod gan y Cyngor reolaeth dros y cyfraddau a godir am wasanaethau hefyd wedi atal ‘codi gormod’, o gymharu â’r gwasanaethau traddodiadol. Roedd hi wedi profi’n anodd sicrhau bod meicro-ofalwyr yn derbyn tâl teg am eu gwaith heb greu’r fath wahaniaeth gyda chyflogau mewn rhannau eraill o’r sector gofal, fel bod niferoedd o weithwyr yn ymadael ag un sector am y llall.\nMae cyfuniad o’r holl fesurau hyn wedi cyfrannu at greu 14 busnes meicro-ofal yn Sir y Fflint, 9 yn fwy nag y ragwelwyd ar y dechrau. Yn ychwanegol, ac o ganlyniad uniongyrchol i brosiect y Gronfa Her, mae 6 arall yn y broses o gael eu sefydlu.\nHyd yn hyn, nid yw un o aelodau staff y meicro-ddarparwyr newydd yma wedi dod o asiantaethau gofal eraill ac, er taw megis dechrau mae’r mentrau hyn, mae Rob o’r farn bod y rȏl weithredol y mae’r Cyngor yn cymryd mewn meicro-ofal yn denu mwy o bobl i weithio yn y sector gofal yn gyffredinol.\nYn ei dro, mae hyn yn cael effaith bositif ar y bobl sydd angen y gwasanaethau gofal. Fel mae Rob yn esbonio “y pwynt sylfaenol yw pe na fyddai’r meicro-ofalwyr hyn ar gael yn Sir y Fflint, byddai dal nifer o bobl ar ein rhestr ofal, yn aros am ofal”. Mewn geiriau eraill, mae meicro-ofalwyr wedi gallu llenwi’r bylchau, yn enwedig mewn ardaloedd gwledig, lle nad oedd gan asiantaethau gofal y capasiti i gwrdd â’r gofynion am ofal.\nGall y Cyngor ymfalchïo yn natblygiad y mentrau newydd hyn sydd nid yn unig wedi denu mwy o bobl i’r proffesiwn gofal, ond wedi gwneud hynny mewn ffordd sy’n adeiladu gwytnwch economaidd lleol drwy gynyddu’r opsiynau am gyflogaeth cynaliadwy, a sy’n talu’n dda, yn enwedig mewn ardaloedd gwledig.\nEr bod y prosiect wedi gosod sylfaen gadarn i feicro-ofal yn Sir y Fflint, mae’r Cyngor yn dal i ddygymod â heriau yn y system – gan gynnwys y mater o drefnu bod gofalwr arall ar gael yn absenoldeb y meicro-ofalwr arferol, er enghraifft oherwydd salwch neu wyliau.\nMae’r ddeddfwriaeth gyfredol yn cyfyngu ar y nifer o bobl y gall meicro-ofalwyr ofalu am cyn bod rhaid iddynt gofrestru gydag Arolygiaeth Gofal Cymru fel asiantaeth gofal cartref. Mae hyn yn ei gwneud hi’n anoddach i feicro-ofalwyr ‘gyflenwi’ ar ran ei gilydd os bydd y nifer o bobl sy’n derbyn eu gwasanaeth yn croesi, hyd yn oed dros-dro, y trothwy cofrestru.\nFelly mae helpu busnesau i ddatblygu cynlluniau wrth gefn cadarn yn her, ond yn un y mae tîm Sir y Fflint yn benderfynol o’i ddatrys drwy gydweithio, a thrafod, gyda rhanddeiliaid.\nWrth i’r cynllun peilot nesáu at ei derfyn, mae Rob yn hyderus y bydd y gwaith tyfu meicro-ofal yn Sir y Fflint yn parhau ac, o bosib, yn cynnig model o gyflogaeth gynaliadwy yr economi sylfaenol y gellir ei addasu a’i ailadrodd ar draws Cymru.


Beth y gallwn ei wneud? | Climate Change Commission Wales\nGostwng – lleihau allyriadau carbon\nMae mwyafrif o allyriadau’r DU (85% yn 2011) yn codi yn sgil ein cynhyrchiad a’n defnydd o ynni – p’un ai trwy yrru ceir, gweithgynhyrchu nwyddau neu ferwi’r tegell. Gallwn leihau allyriadau trwy fod yn ynni effeithlon a thrwy newid i danwydd carbon isel. Bydd y ddau yn angenrheidiol i fodloni targedau carbon y DU, ynghyd â gweithredu i fynd i’r afael ag allyriadau nad ydynt yn rhai ynni.\nI gyflawni hyn, rhaid gweithredu ar bob lefel, o’r llywodraeth, i ddiwydiant a busnes, a chartrefi.\nCyhoeddodd Llywodraeth Cymru Strategaeth Cymru ar y Newid yn yr Hinsawdd yn 2010, mewn ymateb i Ddeddf Newid yn yr Hinsawdd 2008 Llywodraeth y DU, a gosodwyd y targedau canlynol ar gyfer gostwng allyriadau nwyon tŷ gwydr:\nGostwng allyriadau 3% y flwyddyn o 2011, yn erbyn llinell sylfaenol o allyriadau cyfartalog rhwng 2006 a 2010;\nCyflawni gostyngiad o 40% o leiaf mewn allyriadau yng Nghymru erbyn 2020, o’i gymharu â lefelau 1990;\nCyflawni gostyngiad o 80% o leiaf mewn allyriadau yng Nghymru erbyn 2050, o’i gymharu â lefelau 1990.\nMae’r gostyngiad o 3% mewn allyriadau nwyon tŷ gwydr yn canolbwyntio’n bennaf ar y sectorau trafnidiaeth, preswyl, busnes, amaethyddiaeth a defnydd tir, a’r sectorau cyhoeddus a gwastraff, ac mae’n eithrio’r sectorau diwydiant trwm a chynhyrchu pŵer.\nMae adroddiad blynyddol Newid yn yr Hinsawdd 2014 yn dangos bod Cymru’n gwneud cynnydd da tuag at gyflawni’r targed gostwng blynyddol o 3%, yn enwedig yn y sectorau busnes, effeithlonrwydd ynni a gwastraff, fodd bynnag, bydd angen ymdrech barhaus a chynyddol ar draws y sectorau i gyflawni’r targed o 40%.\nI weld sut mae’r DU gyfan yn gwneud o ran gostwng allyriadau nwyon tŷ gwydr, ewch i wefan Pwyllgor y DU ar y Newid yn yr Hinsawdd.\nMae defnyddio ynni’n fwy effeithlon yn rhan hanfodol o’n strategaeth ar gyfer gostwng allyriadau carbon yn y DU ac yng Nghymru. Mae gan bawb rôl i’w chwarae, p’un ai fel defnyddiwr neu mewn busnes. Bydd galw bob amser am ynni, ond mae angen newid y ffordd rydym ni’n ei ddefnyddio, a faint rydym ni’n ei ddefnyddio. Yn y rhan fwyaf o achosion, mae’n bosibl arbed ynni ac arbed arian ar yr un pryd.\nMae amrywiaeth o ffyrdd y gall defnyddwyr arbed arian ac ynni ar yr un pryd trwy fesurau cost isel, gan gynnwys insiwleiddio, newid golau, offer a boeleri i rai mwy effeithlon, hefyd, ystyriwch leihau eich teithiau mewn car trwy ddefnyddio trafnidiaeth gyhoeddus, cerdded neu feicio, a phrynu cerbydau sy’n fwy effeithlon.\nMae gwybodaeth a chyngor ar sut i fod yn fwy ynni effeithlon ar gael trwy Cymru Effeithlon a’r Ymddiriedolaeth Arbed Ynni.\nMae gan adeiladau swyddfa gwmpas ar gyfer insiwleiddio gwell neu systemau gwresogi mwy effeithlon, uwchraddio offer i rai mwy effeithlon a rheoli ynni’n well. Mae Cynllun Effeithlonrwydd Ynni’r Ymrwymiad Lleihau Carbon yn annog sefydliadau mawr y sectorau preifat a chyhoeddus i lunio strategaethau rheoli ynni sy’n hyrwyddo dealltwriaeth well o ddefnydd ynni.\nMae gan yr Ymddiriedolaeth Garbon nifer o ganllawiau i helpu busnesau i wireddu’r cyfleoedd hyn.\nMae gwybodaeth a chyngor ar gael trwy Cymru Effeithlon hefyd.\nEr gwaethaf ymdrechion ynni effeithlon, bydd ein heconomi fodern yn parhau i wynebu’r her o alw sylweddol am ynni. Ar hyn o bryd, mae Cymru’n cael ei phweru’n bennaf gan orsafoedd pŵer tanwydd ffosil, sy’n rhai o brif ffynonellau allyriadau carbon. Felly, mae symud at danwydd carbon isel, neu’n ddelfrydol, di-garbon, yn hanfodol i leihau ein hallyriadau.\nMae nifer o gyfleoedd i leihau ein dibynadwyedd ar danwydd ffosil. Gallwn gynyddu faint o drydan a gynhyrchir trwy dechnolegau adnewyddadwy carbon isel, gan ddibynnu llai ar nwy a glo, a gallwn gynhyrchu gwres trwy dechnolegau carbon isel fel pympiau gwres o’r ddaear neu o’r aer (dal gwres o’r ddaear neu o’r aer). Fel cenedl, rydym yn gyfoethog mewn adnoddau cynaliadwy – fel gwynt, a ffynonellau dŵr, fel afonydd, tonnau a llanw, solar, a geothermol – y dylid buddsoddi mwy ynddynt.\nMae defnyddio mwy o drydan (e.e. trwy gerbydau trydan neu bympiau gwres trydan) a gynhyrchir o ffynonellau carbon isel yn darparu llwybr at ddatgarboneiddio hefyd.\nO ran pweru ein cerbydau, mae potensial ar gyfer cymysgu biodanwydd â phetrol a diesel. Yn y tymor hwy, mae defnyddio trydan neu hydrogen a gynhyrchir o ffynonellau carbon isel yn cynnig cyfle da ar gyfer datgarboneiddio trafnidiaeth ffyrdd yn fwy radical.\nCliciwch yma i gael mwy o wybodaeth am dechnolegau carbon isel.\nAr lefel fwy lleol, dylai perchnogion tai a busnesau geisio:\nNewid eu darparwyr gwasanaethau i gyflenwyr ynni cynaliadwy.\nYstyried gosod technoleg adnewyddadwy ar eu hadeiladau, os yw’n briodol, fel solar PV a solar thermol, hydrodrydan, tyrbinau gwynt a geothermol.\nYmaddasu – addasu i effeithiau newid yn yr hinsawdd\nMae Strategaeth Cymru ar y Newid yn yr Hinsawdd yn cydnabod, er gwaethaf ymdrechion i leihau allyriadau nwyon tŷ gwydr, nad yw’n bosibl osgoi effeithiau newid yn yr hinsawdd yn gyfan gwbl, oherwydd allyriadau presennol ac yn y gorffennol.\nYr ymdrech fyd-eang bresennol yw ceisio cadw cynnydd y tymheredd cyfartalog byd-eang o dan 2°C; tu hwnt i 2°C, byddwn yn mynd heibio’r trothwy o newid yn yr hinsawdd ‘peryglus’ – hynny yw, newid yn yr hinsawdd ag effeithiau arwyddocaol iawn, lle mae adborthion mewn systemau naturiol sy’n arwain at fwy o allyriadau, yn cael eu sbarduno.\nBydd cynnydd mewn tymheredd byd-eang yn achosi newidiadau i dywydd byd-eang, gan achosi digwyddiadau tywydd amlach a mwy eithafol, fel stormydd, llifogydd arfordirol ac afonydd, yn ogystal â sychderau. Mae tystiolaeth bod hyn eisoes yn digwydd:\nBu farw oddeutu 2,000 o bobl yn y DU yn sgil y tywydd poeth yn 2003.\nDros yr 20 mlynedd diwethaf, mae llifogydd a thywydd difrifol ledled y DU wedi costio, ar gyfartaledd, £1.5 biliwn y flwyddyn mewn hawliadau yswiriant.\nYn 2007, effeithiwyd ar 55,000 o gartrefi yn sgil llifogydd eang, lladdwyd 13 o bobl a chostiodd £3.2 biliwn i’r economi.\nMae Strategaeth Newid yn yr Hinsawdd Llywodraeth Cymru yn amlinellu fframwaith ymaddasu ar gyfer sut gall Cymru baratoi ac addasu i’r effeithiau posibl yn y dyfodol, sy’n cynnwys llifogydd, digwyddiadau tywydd difrifol a chynnydd yn lefel y môr. Hefyd, mae angen i ni ystyried cyfleoedd posibl – gwneud sefydliadau ac unigolion yn fwy gwydn i’r newidiadau sydd ar ddod.\nMae is-grŵp ymaddasu’r Comisiwn yn gweithio gyda Llywodraeth Cymru i lunio Cynlluniau Ymaddasu Sectorol ar gyfer yr amgylchedd naturiol, cymunedau, seilwaith, busnes a thwristiaeth, ac iechyd.\nI gael mwy o wybodaeth ynghylch sut mae’r DU yn paratoi, cliciwch yma.


Croeso i’n hadnodd newydd ar gyfer Cyflawni Arloesi | Life Sciences\nRydyn ni’n falch iawn o lansio adnoddau newydd Hwb Gwyddorau Bywyd Cymru, yr Adnodd Cyflawni Arloesi. Bydd y rhain yn helpu rhanddeiliaid sy’n gweithio ar draws diwydiant a’r sectorau iechyd a gofal cymdeithasol drwy gynnig amrywiaeth gynyddol o adnoddau, arferion gorau a gwybodaeth wrth iddyn nhw roi arloesedd ar waith.\nPa un a yw’n entrepreneur sydd â syniad newydd gwych neu’n adran arbennig mewn sefydliad gwyddorau bywyd mawr, mae gan ddiwydiant ran bwysig i’w chwarae mewn arloesi ym maes iechyd, gofal, a lles. Mae pob sefydliad, o fusnesau newydd i gorfforaethau rhyngwladol, wedi dangos bod eu hadnoddau, arbenigedd a sgiliau yn gallu gwneud gwahaniaeth mewn canlyniadau i gleifion yng Nghymru.\nEin nod yn Hwb Gwyddorau Bywyd Cymru yw cyflymu’r broses o ddatblygu a mabwysiadu dulliau arloesol drwy feithrin cydweithio rhwng disgyblaethau. Rydyn ni wedi gweld yn uniongyrchol sut mae diwydiant yn gallu helpu i ddiwallu anghenion o ran iechyd a gofal cymdeithasol wrth iddynt ddatblygu – drwy fynd i’r afael â heriau difrifol fel yr heneiddio yn ein poblogaeth a’r angen i gyflwyno dulliau technolegol sy’n fwyfwy cymhleth.\nMae dull cydgysylltiedig o weithredu rhwng rhanddeiliaid yn yr holl ddisgyblaethau yn hollbwysig i gyflawni hyn. Os bydd syniad arloesol gan gwmni gwyddorau bywyd i wella agwedd ar ofal iechyd, bydd angen cynnwys partneriaid ar draws diwydiant a’r sectorau iechyd a gofal cymdeithasol er mwyn ei roi ar waith. Fodd bynnag, gall rhwystrau godi os nad yw pob sector yn llwyr ddeall ffyrdd o weithio’r partneriaid eraill. Mae pob un ohonynt yn gymhleth, gyda’i arferion gweithio sefydledig, ei ddiwylliant a’i ymagwedd ei hun at arloesi.\nSut allwn ni ddatrys y diffyg cyswllt hwn? Bydd iaith gyffredin a chyd-ddealltwriaeth yn lle da i ddechrau bob amser. Yn ffodus, mae digonedd o lenyddiaeth a gwybodaeth ar gael am yr arferion gorau wrth wella cydweithredu a sicrhau arloesi cyflym ar raddfa fawr ar draws y sectorau iechyd a gofal cymdeithasol.\nEr hynny, gall fod yn anodd gwybod ble i ddechrau wrth chwilio drwy’r cyfoeth o wybodaeth. Er mwyn eich helpu, rydyn ni wedi datblygu’r Adnodd Arloesedd ar-lein.\nBydd yr adnoddau hyn yn datblygu’n barhaus i helpu gweithwyr mewn diwydiant ac yn y sectorau iechyd a gofal cymdeithasol i ddod o hyd i’r wybodaeth ac arferion perthnasol. Yr adnoddau cyntaf yw Cyfeiriadur Polisïau i hwyluso cysylltu ar gyfer arloesi yng Nghymru, cyfres o flogiau gan arweinwyr syniadol ac adroddiad am dystiolaeth ar Sicrhau Arloesi mewn Iechyd a Gofal Cymdeithasol.\nMae’r adroddiad hwn yn hybu’r ymdrechion i greu iaith gyffredin a chyd-ddealltwriaeth ar draws sectorau sy’n ymwneud ag arloesi. Mae’n crynhoi llenyddiaeth a thystiolaeth o lawer math mewn dogfen hawdd ei deall. Mae’n trafod beth yw arloesi, y cyd-destun ar gyfer arloesi mewn iechyd a gofal cymdeithasol, beth sy’n ei wneud yn anodd, sut i lwyddo, a sut i fesur llwyddiant.\nRydyn ni wedi rhannu’r adroddiad hwn ag arweinwyr ar draws diwydiant, llywodraeth a gwasanaethau iechyd a gofal cymdeithasol er mwyn dechrau’r sgwrs hon am ddull cyffredin o arloesi. Mae’r arweinwyr hyn yn rhannu eu syniadau am yr adroddiad hwn a’u barn a’u profiad eu hunain o ran arloesi drwy bostio blogiau.\nWrth lansio’r adnoddau hyn, rydyn ni’n cynnwys dau flog sy’n ategu ei gilydd. Mae’r cyntaf gan Miles Burrows, Rheolwr Gyfarwyddwr Perkin Elmer yn y DU ac Iwerddon, lle mae’n edrych ar beth mae angen i ddiwydiant ei ystyried er mwyn arloesi’n llwyddiannus. Mae Dr. Chris Subbe wedi cynnig persbectif gwahanol ynghylch pam y dylai arloesi ddod yn arfer mewn sefydliadau, gan fanteisio ar ei brofiad helaeth fel Meddyg Ymgynghorol Anadlol Acíwt ac Uwch Ddarlithydd Clinigol, a’i amser yn gweithio mewn partneriaeth â diwydiant.\nByddwn yn ychwanegu rhagor o flogiau at yr Adnodd Arloesedd ar-lein gan arweinwyr syniadol mewn diwydiant, y sectorau iechyd a gofal cymdeithasol a llywodraeth. Bydd cefndiroedd a setiau sgiliau amrywiol gan bob blogiwr, ond byddant yn rhannu’r nod a’r cyfrifoldebau ar gyfer sicrhau arloesi cyflym yng Nghymru i helpu i drawsnewid ein systemau iechyd a gofal cymdeithasol.\nMae croeso mawr i chi gymryd rhan yn y sgwrs hefyd. Byddwn yn rhannu cynnwys drwy ein sianeli cyfryngau cymdeithasol – yn cynnwys LinkedIn a Twitter. Rhowch wybod i ni am eich syniadau – byddant yn ein helpu i gynllunio ein cymorth ar gyfer diwydiant a’r sectorau iechyd a gofal cymdeithasol er mwyn iddynt gydweithio’n fwy effeithiol byth yn y dyfodol.


Penodi cadeirydd newydd ar gyfer Hwb Gwyddorau Bywyd Cymru | Life Sciences\nPenodi cadeirydd newydd ar gyfer Hwb Gwyddorau Bywyd Cymru\nDr Chris Martin yw cadeirydd newydd Hwb Gwyddorau Bywyd Cymru. Mae’n olynu’r Athro Syr Mansel Aylward sy’n camu i lawr o rôl y cadeirydd ond yn parhau i fod yn gyfarwyddwr anweithredol ar y bwrdd.\nMae Dr Martin wedi bod yn is-gadeirydd y sefydliad ers 2017 ac mae wedi bod yn gadeirydd dros dro am y 18 mis diwethaf. Mae hefyd yn ddirprwy gadeirydd Comisiwn Bevan, sef melin drafod iechyd a gofal yng Nghymru gydag enw da yn rhyngwladol.\nCroesawodd Eluned Morgan, y Gweinidog dros Iechyd a Gwasanaethau Cymdeithasol, y penodiad gan ddweud:\n“Rwyf wrth fy modd bod Dr Martin yn ymgymryd â rôl barhaol cadeirydd Hwb Gwyddorau Bywyd Cymru. Mae ganddo brofiad sylweddol o’r sectorau iechyd ac economaidd ac mae wedi hyrwyddo rôl hollbwysig y diwydiant o ran cefnogi ymateb GIG Cymru i Covid-19. Bydd penodiad Dr Martin yn galluogi Hwb Gwyddorau Bywyd Cymru i barhau i sicrhau bod arloesi yn rhan allweddol o’r gwaith o adfer a thrawsnewid ein gwasanaethau iechyd a chymdeithasol. Hoffwn fanteisio ar y cyfle hwn hefyd i estyn fy niolch a’m gwerthfawrogiad i’r Athro Syr Mansel Aylward sydd wedi gwneud cyfraniad allweddol yn y gwaith o helpu i sbarduno arloesedd yng Nghymru.”\nMae Hwb Gwyddorau Bywyd Cymru yn gorff hyd braich o Lywodraeth Cymru, sy’n gweithio i sicrhau bod Cymru ar flaen y gad o ran arloesi ym maes iechyd, gofal a lles – gan feithrin partneriaethau strategol rhwng diwydiant, iechyd a gofal cymdeithasol.\nDywedodd Cari-Anne Quinn, y Prif Swyddog Gweithredol:\n“Rydyn ni eisoes yn elwa o arweinyddiaeth Dr Martin yn rhinwedd ei rôl fel is-gadeirydd ac, yn fwyaf diweddar, fel cadeirydd dros dro. Mae’n cyfrannu dealltwriaeth ddofn, nid yn unig o’r sefydliad ond y sector gwyddorau bywyd drwyddi draw hefyd, a law yn llaw â’r bwrdd, bydd yn parhau i ddarparu cyfeiriad strategol a llywodraethiant i ni. Rydw i a’r tîm yn edrych ymlaen at weithio gydag ef yn y rôl newydd hon.”\nDywedodd Dr Martin, sy’n fferyllydd yn ôl ei alwedigaeth ac yn gyn-gadeirydd Bwrdd Iechyd Prifysgol Hywel Dda:\n“Mae wedi bod yn wych gweld Hwb Gwyddorau Bywyd Cymru yn tyfu ac yn creu argraff dros y pedair blynedd diwethaf. Rwy’n falch iawn o’r sefydliad a’r tîm sy’n credu’n frwd mewn parhau i wneud gwahaniaeth go iawn i iechyd ac economi Cymru. Dwi hefyd yn falch o’r cyfle i ymgymryd â’r rôl hon a byddwn fel bwrdd yn arwain y sefydliad i allu creu mwy o effaith fyth.\n“Hoffwn hefyd gydnabod fy nghyd-aelod a’m ffrind, yr Athro Syr Mansel Aylward, am arwain y sefydliad fel cadeirydd. Bellach, mae’r sefydliad yn cael ei ystyried fel adnodd a phartner allweddol ym maes arloesedd yn GIG Cymru. Rwy’n falch iawn y byddwn yn dal i allu manteisio ar ei egni a’i arbenigedd gan y bydd yn aros gyda ni fel aelod ar y bwrdd.”\nDewch o hyd i fwy\nMae Cymru yn gartref i ecosystem arloesi ddeinamig sy’n trawsnewid ein sefyllfa o ran iechyd, lles a’r economi. Mae Hwb Gwyddorau Bywyd Cymru yn cydweithio â phartneriaid ym maes iechyd, gofal cymdeithasol a diwydiant i helpu i wneud i hyn ddigwydd. I ddod o hyd i fwy am y gefnogaeth sydd ar gael, ewch i ein tudalen Cefnogi Arloesi.